title: Magda Vidos

text: Magdolna "Magda" Paulányi (omaa sukua Varga-Vidos, s. 19. kesäkuuta 1945 Budapest) on unkarilainen entinen yleisurheilija, joka kilpaili keihäänheitossa. Hän edusti seuratasolla Honvédia. Vidos voitti hopeaa Ateenan EM-kisoista 1969 ja Torinon universiadeista 1970. Hän osallistui olympialaisiin kerran, Münchenissä 1972. Tuolloin Vidos sijoittui yhdenneksitoista tuloksella 52,36 metriä. Hän voitti maansa mestaruuden kerran, vuonna 1970.


title: Franklin Held

text: Franklin Wesley ”Bud” Held (s. 25. lokakuuta 1927 Los Angeles) on yhdysvaltalainen keihäänheittäjä. Hän heitti ensimmäisenä maailmassa keihästä yli 80 metriä.


title: Franklin Held

text: Held valmistui Stanfordin yliopistosta vuonna 1950, jolloin hänen ennätyksensä keihäänheitossa oli 71,13 m. Elokuussa 1951 hän voitti Tukholmassa Pohjoismaiden parhaat keihäänheittäjät tuloksella 76,11 m, joka oli koko vuoden maailman paras tulos. Vuonna 1952 hän kärsi olkapäävammasta ja sijoittui Helsingin olympialaisissa yhdeksänneksi tuloksella 68,42 m. Hänen paras tuloksensa vuonna 1952 oli 74,74 m, jota pidemmälle heitti vain suomalainen Toivo Hyytiäinen.


title: Franklin Held

text: Held suunnitteli isänsä ja veljensä kanssa uuden keihästyypin, niin kutsutun ”ilmarinnan”, jossa oli lyhyempi ja kevyempi kärki sekä erilainen painopiste kuin tavallisessa keihäässä. ”Ilmarintakeihäällään” hän Pasadenassa, 8. elokuuta 1953 ylitti ensimmäisenä keihäänheittäjänä 80 metrin rajan tuloksella 80,41 m parantaen Yrjö Nikkasen lähes 15 vuotta vanhaa maailmanennätystä 1,71 metrillä. Tulos syntyi kolmannella heitolla, ja jo toinen heitto lensi 78,35 m eli lähelle maailmanennätystä.


title: Franklin Held

text: Vuonna 1955 Held paransi Modestossa maailmanennätyksen tulokseen 81,75 m ja voitti Pan-Amerikan kisoissa kultaa tuloksella 69,77 m. Hän oli loukkaantuneena alkuosan kaudesta 1956 ja putosi olympiajoukkueesta sijoituttuaan maansa olympiakarsinnoissa neljänneksi tuloksella 234 jalkaa ja 4 tuumaa (71,42 m). Hän hävisi kolmannen olympiapaikan vieneelle Benjamin Garcialle yhden tuuman. Held heitti kauden yhdeksässä viimeisessä kilpailussaan jokaisessa vähintään 76,20 m ja syyskuussa oman ennätyksensä 82,29 m, mutta se ei vaikuttanut enää olympiavalintoihin. Vielä vuonna 1970 hän heitti tuloksen 69,88 m.


title: Franklin Held

text: Vuonna 2004 Held teki 75-vuotiaiden veteraanisarjassa seiväshypyn maailmanennätyksen 300 cm.


title: Saara Nevanlinna

text: Saara Marjatta Nevanlinna, o.s. "Maljanen" (19. lokakuuta 1917 Kotka – 1. joulukuuta 2011 Helsinki) oli suomalainen filologi, joka toimi Helsingin yliopiston humanistisen tiedekunnan englantilaisen filologian professorina vuosina 1982–1984. Nevanlinna osallistui aktiivisesti keskiaikaisten tekstien muokkausryhmään.


title: Saara Nevanlinna

text: Nevanlinna oli aktiivinen partiolainen ja muun muassa toimi kansainvälisen partiotyttöjen toimintakeskuksen Our Chalet -komitean jäsenenä vuosina 1966–1975. Saara Nevanlinnan puoliso oli veriryhmägeneetikko, professori Harri Nevanlinna.


title: Humalaperhonen

text: Humalaperhonen ("Hepialus humuli") on melko kookas, vaalea yöperhonen. Se kuuluu alkeelliseen juuriperhosten heimoon.


title: Humalaperhonen

text: Koiraan siivet ovat puhtaanvalkoiset ja naaraan vaaleankeltaiset. Naarailla on etusiivissä oranssinpunaista kuviointia, joka saattaa joskus erottua heikosti. Lajin siipiväli on 42–75 mm, ja naaras on selvästi koirasta suurikokoisempi. Etu- ja takasiivet ovat lähes samankokoiset. Ruumis on tukeva, karvainen ja molemmilla sukupuolilla väreiltään kellertävä. Raajat ovat oranssit. Juuriperhosille tyypilliseen tapaan humalaperhosen tuntosarvet ovat varsin lyhyet. Lepäävä perhonen pitää siipiään kattolaskuisesti ruumiin sivuilla.


title: Humalaperhonen

text: Lennossa perhonen näyttää valkealta. Laji on vaivatonta tunnistaa myös rauhallisesta ja kevyen leijailevasta lentotavastaan. Juuri aavemainen lentotapa on antanut lajille mm. sen englanninkielisen nimen "ghost moth".


title: Humalaperhonen

text: Humalaperhosta tavataan laajalti Euroopassa. Suomessa laji elää Etelä- ja Keski-Suomessa. Perhosen lentoaika alkaa kesäkuun alkupuoliskolla ja jatkuu heinäkuun lopulle.


title: Humalaperhonen

text: Humalaperhonen on esiintymisalueellaan yleinen, mutta yöaktiivisena siihen ei ehkä helposti törmää. Koiraat lentävät usein puiden latvustoissa kosiskelemassa naaraita, ja molempia sukupuolia voi nähdä lentämässä hitaasti matalan kasvillisuuden yläpuolella. Aikuisia perhosia saattaa myös lentää valolle. Toukat elävät maan alla ja syövät useiden eri kasvilajien juuria. Laji talvehtii toukkana.


title: Humalaperhonen

text: Humalaperhosen pariutumiskäyttäytyminen on erikoinen. Koiraat parveilevat joka ilta yhden tunnin ajan. Parveilu alkaa auringonlaskun aikaan, jolloin koiraat lentävät noin puoli tuntia matalalla heinikon yläpuolella. Ajankohta riippuu valaistuksen määrästä ja käynnistyy suurella tarkkuudella oikeaan aikaan. Tämän jälkeen koiraat nousevat korkeammalle lentääkseen toisen puoli tuntia korkealla puiden latvustoissa. Parveilulennon aikana koiraat erittävät feromonia, jonka ilmaan jättämää vanaa naaraat seuraavat hyvinkin tarkoin. Koiraan siipi heijastaa jopa 40 % siihen osuvasta ultraviolettivalosta, minkä avulla naaras paikallistaa koiraan lopullisesti. Parin kohdatessa koiras koskettaa naarasta jolloin naaras pudottautuu maahan kasvillisuuden joukkoon. Koiras kiinnittyy naaraaseen hyvin erikoisella liikkeellä, jossa se asettuu naarasta vastapäätä ja sitten ohjaa takasiivillään naaraan takaruumista voidakseen kiinnittyä siihen. Kun koiras on kiinnittynyt naaraaseen, se pudottautuu roikkumaan naaraan takaruumiista pää alaspäin. Parittelun päätyttyä naaras munii aamuyön tunteina lentäen hitaasti maanpinnan yläpuolella.


title: Humalaperhonen

text: Toukka syö useiden kasvilajien juuria. Tärkeitä ravintokasveja ovat mm. humala ("Humulus lupulus"), nokkoset ("Urtica"), takiaiset ("Arctium") sekä monet viljelyskasvit.


title: Péter Gulácsi

text: Péter Gulácsi (s. 6. toukokuuta 1990) on unkarilainen jalkapalloilija, joka edustaa Valioliigassa pelaavaa Liverpoolia. Gulácsi on pelipaikaltaan maalivahti. Hän siirtyi Liverpooliin kesällä 2007 lainasopimuksella ja pysyvästi 2008. Gulácsin pelinumero on 42. Hän oli mukana voittamassa prossia alle 20-vuotiaiden MM-kisoissa Egyptissä. Pronssiottelun rankaistuspotkukilpailussa Gulácsi ei päästänyt ainuttakaan laukausta maaliin.


title: Pikkumittarit

text: Pikkumittarit ("Eupithecia") on varsin laaja mittariperhosten suku, johon kuuluu maailmanlaajuisesti satoja eri lajeja. Suomestakin tunnettiin vuonna 2009 kaikkiaan 53 eri pikkumittarilajia. Muutamat lajit, kuten kuusensiemenmittari ("Eupithecia abietaria"), ovat merkittäviä tuholaisia.


title: Pikkumittarit

text: Ryhmänä pikkumittarit ovat ilmeisesti hyvin nuori ja osa lajeista on vasta eriytymässä toisistaan. Sukuun kuuluvat perhoset ovat pienikokoisia, hoikkaruumiisia ja niiden siipiväli on korkeintaan pari senttimetriä. Etusiivet ovat pituuteensa nähden kapeat. Lepäävä perhonen pitää siipiään tyypillisesti suoraan ruumiin sivuilla siten, että siiven etureuna on noin 90° kulmassa vartaloon nähden antaen perhoselle tunnusomaisen muodon. Takasiivet jäävät vaihtelevissa määrin etusiipien alle piiloon. Useimpien lajien väritys on harmaankirjava ja perhosen määrittäminen lajilleen vaatii usein kuvioinnin ja värityksen yksityiskohtien tutkimista. Tavallisesti määrittämiseen ei riitä yksittäinen tuntomerkki vaan lajinmääritys vaatii useiden tuntomerkkien yhdistämistä. Lisäksi muutamat lajeista on helpompaa tunnistaa niiden elintapojen ja esiintymispaikan kuin ulkoasun perusteella.


title: Pikkumittarit

text: Aikuiset pikkumittarit lentävät tavallisesti iltahämärässä tai jopa päivällä, minkä vuoksi kovin monia lajeja ei lennä valolle.


title: Pikkumittarit

text: Pikkumittarien toukat ovat pieniä ja liikkuvat heimolle ominaiseen tapaan "mittaamalla". Toukat ovat yleensä aikuista perhosta värikkäämpiä ja erikoistuneet tietyille ravintokasveille, joten niiden avulla lajistoa on melko helppoa kartoittaa. Ne käyttävät ravinnokseen pääsääntöisesti kasvien kukkia, siitepölyä tai siemeniä, harvemmin lehtiä. Eräät havaijilaiset lajit ovat muita hyönteisiä saalistavia petoja. Vaikka aktiivisesti saalistavia pikkumittarilajeja ei muualta tavatakaan, myös Suomessa tavattavien lajien toukat saattavat ainakin kasvatusolosuhteissa syödä toisiaan.


title: Bob James

text: Robert McElhiney James (s. 25. joulukuuta 1939) on yhdysvaltalainen jazz-kosketinsoittaja, sovittaja ja tuottaja.


title: Bob James

text: Jazzhistorioitsija Joachim-Ernst Berendt mainitsi 1980-luvun alussa Bob Jamesin yhtenä kolmestatoista tärkeimmästä fuusiojazzpianistista.


title: Écija Balompié

text: Écija Balompié, S.A.D. on jalkapalloseura, joka tulee Écijan kaupungista Espanjasta. Joukkue on perustettu vuonna 1968 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 6 000-paikkaisella Estadio San Pablolla.


title: Écija Balompié

text: Joukkue on pelannut suurimman osan historiastaan Segunda División B:ssä, mutta vuodet 1995–1997 se pelasi maan toiseksi korkeimmalla sarjatasolla Segunda Divisiónissa.


title: Täpläsiilikäs

text: Täpläsiilikäs ("Parasemia plantaginis") on siilikkäiden heimoon kuuluva yleinen, päiväaktiivinen perhoslaji. Se on sukunsa ainoa laji.


title: Täpläsiilikäs

text: Täpläsiilikäs on keskikokoinen perhoslaji, jota ei voi sekoittaa mihinkään muuhun perhoseen. Etusiivet ovat pohjaväriltään valkoiset ja niitä kirjovat epäsäännöllisen muotoiset, tummanruskeat alueet. Takasiivet ovat pohjaväriltään keltaiset tai oranssinkeltaiset, mutta siiven tyviosasta keskelle ulottuu tumma alue ja ulko-osassa on tummanruskeita täpliä. Naaraan takasiivet ovat selvästi koiraan siipiä tummemmat. Perhosten värisävy ja kuviointi vaihtelee erittäin paljon ja esimerkiksi koiraan värimuodolla "f. hospita" takasiipien pohjaväri on etusiipien tapaan valkoinen. Siipiväli on 35–40 mm ja naaraat ovat koiraita kookkaampia ja rotevampia. Perhosen ruumiin karvoitus on mustaa, mutta keskiruumiin sivuilla on vaaleat raidat. Niskassa on oranssi poikkijuova, jossa on musta täplä. Takaruumis on selkäpuolen mustaa raitaa lukuun ottamatta oranssi.


title: Täpläsiilikäs

text: Lajia tavataan Euroopasta Itä-Aasiaan ulottuvalla vyöhykkeellä. Lisäksi levinneisyysalue kattaa Pohjois-Amerikan pohjois- ja luoteisosat. Suomessa täpläsiilikästä tavataan koko maassa pohjoisinta Lappia myöten. Pohjoisessa se on kuitenkin etelää harvinaisempi. Aikuiset perhoset lentävät yhtenä sukupolvena toukokuun lopulta lentoajan painottuessa kesä-heinäkuun vaihteeseen


title: Täpläsiilikäs

text: Heimolleen hieman epätyypilliseen tapaan täpläsiilikäs lentää enimmäkseen päivällä. Tämän vuoksi se ei lennä myöskään valolle. Koiras lentää nopeasti, naaras hitaammin. Lento keskittyy aurinkoisiin iltapäiviin ja muun ajan perhoset lepäävät kasvillisuuden joukossa, etenkin lehtien alapinnoilla. Aikuinen perhonen ei nauti ravintoa vaan elää toukkana syömänsä ravinnon turvin. Laji viihtyy kosteapohjaisissa metsissä ja pensaikoissa, joskus jopa soilla, mutta avoimissa ympäristöissä sitä ei tavata.


title: Täpläsiilikäs

text: Naaras munii noin 200 munaa, jotka se sijoittaa kasvien lehtien alapinnoille. Naaras kuolee heti saatuaan muninnan päätökseen. Täpläsiilikäs talvehtii keskenkasvuisena toukkana, yleensä kuolleiden lehtien seassa. Toukat ovat täysikasvuisia touko-kesäkuun vaihteessa, jolloin toukka koteloituu sammalen tai heinien sekaan, lähelle maanpintaa.


title: Täpläsiilikäs

text: Toukka on polyfagi ja elää monilla ruohovartisilla kasvilajeilla, erityisesti kuitenkin ratamoilla ("Plantago").


title: Hepolan koulu

text: Hepolan koulu on seuraavien koulujen nimi:


title: Dudi Sela

text: Dudi Sela (s. 4. huhtikuuta 1985 Kirjat Shmona) on israelilainen tennispelaaja. Hän aloitti lajin harrastamisen seitsemänvuotiaana. Sela on pituudeltaan 175 cm ja on yksi kiertueen lyhimmistä pelaajista.


title: Dudi Sela

text: 17-vuotiaana Sela voitti vuoden 2003 Ranskan avointen poikien nelinpelimestaruuden unkarilaisen Győrgy Balazsin kanssa. Hänen korkein juniorisijoitus oli kahdestoista kaksinpelissä ja kuudestoista nelinpelissä.


title: Wadah Khanfar

text: Wadah Khanfar (s. Palestiina) on tv-yhtiö al-Jazeeran pääjohtaja. Aiemmin hän toimi muun muassa kanavan Afganistanin ja Irakin kirjeenvaihtajana. Hänen pääjohtaja-aikanaan al-Jazeera on aloittanut englanninkielisen kanavan lähetykset vuonna 2006. Forbes valitsi hänet maailman vaikutusvaltaisimpien henkilöiden listalle sijalle 54.


title: Wadah Khanfar

text: Khanfar on opiskellut Jordaniassa insinööriksi. Hän on opiskellut myös filosofiaa ja kansainvälistä politiikkaa ja suorittanut jatko-opintonsa Etelä-Afrikassa. Hän aloitti toimittajana juuri perustetussa al-Jazeerassa 1996. Ennen pääjohtajaksi nousua 2006 hän työskenteli kanavan sotakirjeenvaihtajana muun muassa Irakissa ja Afganistanissa.


title: Wadah Khanfar

text: Khanfar vieraili Suomessa 2010, jolloin hän osallistui ulkoministeriön paneeliin ja tutustui Nokiaan sekä kävi saaristoristeilyllä.


title: Jacques Charles

text: Jacques Alexandre César Charles (12. marraskuuta 1746 Beaugency, Loiret – 7. huhtikuuta 1823 Pariisi) oli ranskalainen keksijä, tiedemies, matemaatikko ja kuumailmapalloilija.


title: Jacques Charles

text: Charles ja Robertin veljekset laukaisivat maailman ensimmäisen (miehittämättömän) vedyllä täytetyn kuumailmapallon elokuussa 1783, ja myöhemmin saman vuoden joulukuussa Charles ja hänen apuohjaajansa Nicolas Louis Robert kohosivat noin 550 metrin korkeuteen miehitetyllä kuumailmapallolla. Heidän uraauurtava keksintönsä vedyn käyttämiseksi kuumailmapallon nostamiseksi johti tällaisen pallotyypin nimeämiseen "Charlièreksi".


title: Jacques Charles

text: Louis-Joseph Gay-Lussac julkaisi vuonna 1802 Charlesin lain, jonka mukaan kaasu laajenee kuumennettaessa, mutta hän antoi kunnian tästä Charlesille, joka oli havainnut saman asian mutta ei julkaissut sitä.


title: Jacques Charles

text: Charles valittiin Ranskan tiedeakatemiaan vuonna 1793 ja tämän jälkeen hänestä tuli fysiikan professori.


title: Jacques Charles

text: Charles syntyi Beaugencyssä, Ranskassa vuonna 1746. Hän meni naimisiin Julie Françoise Bouchaud des Hérettesin, häntä 37 vuotta nuoremman naisen kanssa. Kerrotaan myös, että runoilija Alphonse de Lamartine rakastui samaan naiseen, ja Hérettes toimi inspiraationa "Elvireen", Lamartinen vuoden 1820 omaelämäkertaan. Charles eli vaimoaan kauemmin ja kuoli Pariisissa 7. huhtikuuta 1823. Häntä pidettiin myös hyvin älykkäänä vastakkaista sukupuolta kohtaan.


title: Ryöväri paratiisin portilla

text: Ryöväri paratiisin portilla on Helene Schjerfbeckin maalaus vuodelta 1924. Hän maalasi sen 62-vuotiaana. Se on taiteilijan 1920-luvun tärkeimpiä teoksia. Schjerfbeck ei yleensä käyttänyt miehiä mallinaan. Tässä työssä mallina oli Alku Jaakkola. Schjerfbeckä inspiroivat tuohon aikaan Gauguinin ja El Grecon maalaukset.


title: Ryöväri paratiisin portilla

text: Tästä taulusta maksettiin Christien huutokaupassa vuonna 2006 noin 940 000 euroa. Se on kolmanneksi korkein hinta, mitä suomalaisesta taideteoksesta on maksettu. Kaksi kalliimmlla hinnalla myytyä teosta ovat myös Schjerfbeckin käsialaa, "Tanssiaiskengät"-nimisen maalauksen versiot vuosilta 1882 ja 1939.


title: Sininauhainen tyttö

text: Sininauhainen tyttö on Helene Schjerfbeckin maalaus vuodelta 1934. Tämän maalauksen Schjerfbeck teki 72-vuotiaana. Taiteilijan tätä Tammisaaressa vietettämää aikaa pidetään hänen tuotteliaimpana aikanaan. Tämä saattoi johtua velvollisuudesta, mutta myös taidekauppias Stenmanin antamasta innoituksesta. Tänä aikana teoksia syntyi peräti 300 tyylin samalla terävöityessä ja tummentuessa. Tämä guassi-vesivärityö tuli myyntiin ruotsalaisen elokuvaperheen Lars Schmidtin ja Ingrid Bergmanin omistamasta taidekokoelmasta.


title: Sininauhainen tyttö

text: "Sininauhainen tyttö" on neljänneksi kallein suomalainen taideteos. Siitä maksettiin vuonna 2008 Christien huutokaupassa noin 940 000 euroa eli saman verran kuin teoksesta Ryöväri paratiisin portilla.


title: Hälytys (taideteos)

text: Hälytys on on Helene Schjerfbeckin maalaus vuodelta 1935. Hän maalasi sen 73-vuotiaana ja se on hänen Tammisaaren kautensa tärkeimpiä teoksia. Taidekauppias Stenmanin vaikuttamana Schjerfbeck maalasi tuona aikana kaikkiaan 300 teosta.


title: Hälytys (taideteos)

text: Työ on suomalainen taideteos, josta on tähän mennessä maksettu viidenneksi eniten eli Christien huutokaupassa noin 900 000 euroa vuonna 2003. Myös kaikki neljä muuta vielä kalliimmalla hinnalla myytyä taideteosta ovat Schjerbeckin töitä.


title: AD Ceuta

text: Asociación Deportiva Ceuta on jalkapalloseura, joka tulee Ceutan kaupungista Espanjasta. Joukkue on perustettu vuonna 1996 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 6 500-paikkainen Estadio Municipal Alfonso Murube.


title: AD Ceuta

text: Kaupungin toinen joukkue perustettiin nimellä "Agrupación Deportiva Ceuta" vuonna 1972, mutta vajaa kaksi vuosikymmentä myöhemmin se lopetettiin. Joukkue ehti pelata yhden kauden maan toiseksi korkeimmalla sarjatasolla Segunda Divisiónissa.


title: AD Ceuta

text: Vuonna 1996 perustettiin "Asociación Deportiva Ceuta", joka pelasi ensimmäiset kaksi kauttaan maan alimmalla kansallisella sarjatasolla Tercera Divisiónissa. Tämän jälkeen se on pelannut yhtä jaksoisesti Segunda División B:ssä.


title: Omakuva, valoa ja varjoa

text: Omakuva, valoa ja varjoa on Helene Schjerfbeckin maalaus vuodelta 1945. Schjerfbeck maalasi sen 83-vuotiaana vain vuosi ennen kuolemaansa. Taiteilija maalasi eri vuosikymmeninä yhteensä 36 omaakuvaa. Vanhemmiten hän alkoi yhä enemmän korostaa sisäistä olemustaan.


title: Omakuva, valoa ja varjoa

text: "Omakuva, valoa ja varjoa" myytiin vuonna 2003 Bukowskin huutokaupassa noin 900 000 eurolla ja on kuudenneksi kallein suomalainen taideteos. Myös kaikki tätä kalliimmalla myydyt suomalaiset taideteokset ovat Helene Schjerfbeckin töitä.


title: Äitini

text: Äitini on Helene Schjerfbeckin maalaus vuodelta 1909. Hän maalasi työn 47-vuotiaana. Maalaus on syntynyt ajanjaksona, jolloin taiteilija muutti äitinsä kanssa asumaan Hyvinkäälle. Taiteilijasta kertovassa elämäkerrassa on korostettu hänen äitinsä määräilevää asennetta tytärtään kohtaan, mutta taiteellisesti kausi oli Helene Schjerbeckin kultaisinta aikaa. Hänen äitinsä henkinen ankaruus näkyy maalauksessa kuitenkin synkkyytenä. Tämä kuoli vuonna 1926.


title: Äitini

text: Taulu myytiin vuonna 2001 Bukowskin huutokaupassa 874 000 eurolla. Se on seitsemänneksi kallein suomalainen maalaus, ja kaikki kuusi kalliimpaa taideteosta ovat myös Helene Schjerfbeckin töitä.


Tietokoneavusteinen yhteisöllinen oppiminen (engl. CSCL, computer-supported collaborative learning) tarkoittaa yhteisöllistä tai yhteistoiminnallista oppimista, jota tuetaan tietoverkkojen avulla. Tekniikkaa käytetään oppijoiden tehokkaan yhteisoppimisen tukemiseksi, ideoiden ja viestien välittämiseen, yhteisölliseen tiedonhakuun ja -käsittelyyn, sekä oppimisaktiviteettien arviointiin. Tekniikka myös tukee erilaisia ryhmädynaamisia prosesseja, jotka eivät ole mahdollisia kasvotusten tavatessa.


title: Tietokoneavusteinen yhteisöllinen työ

text:
Tietokoneavusteinen yhteisöllinen työ (engl. CSCW, computer-supported collaborative work) tarkoittaa
yhteistyön aktiviteettien ja koordinoinnin tukemista tietotekniikalla. CSCW on yleistermi, joka yhdistää ihmisten ryhmätyötapojen ymmärryksen niitä tukeviin tietoverkkoihin, laitteistoihin, ohjelmistoihin, palveluihin ja tekniikoihin.


title: Oppisopimustyyppinen koulutus

text: Oppisopimustyyppinen koulutus on Suomessa vuonna 2009 aloitettu uusi koulutusmuoto, joka on suunnattu korkea-asteen aikuis- ja täydennyskoulutukseen. Opinnot koostuvat työstä ja koulutuksessa tapahtuvasta oppimisesta sekä niiden näyttämisestä (tieto - taito - pätevyys). Oppisopimustyyppisessä koulutuksessa tähdätään alakohtaisesti suunnattuun täydennyskoulutukseen ilman tutkintotavoitetta. Opiskelijan on mahdollista entistä paremmin yhdistää työssä käynti, työssä kehittyminen ja opinnot niin ajankäytöllisesti kuin myös oman organisaation asiantuntemuksen kasvamisen näkökulmasta.


title: All Day and All of the Night

text: All Day and All of the Night on brittiläisen The Kinks -yhtyeen lokakuussa 1964 julkaisema kappale ja hittisingle, joka nousi brittilistan sijalle kaksi. Yhdysvaltain Billboard-listalla se oli korkeimmillaan sijalla seitsemän. Kappale ei sisälly millekään yhtyeen studioalbumille, mutta se oli mukana tammikuussa 1965 julkaistulla EP:llä "Kinksize Hits".


title: All Day and All of the Night

text: Kappale on rakenteellisesti hyvin samantapainen kuin yhtyeen edellinen single, Britanniassa listaykköseksi noussut ”You Really Got Me”. Myös ”All Day and All of the Night” on sävelletty voimasointujen ympärille, tosin sen kitarariffi (soinnut F, G, Bb) on astetta monimutkaisempi. Lisäksi molempien kappaleiden rytmi, taustalaulu ja jopa kitarasoolo ovat hyvin samankaltaisia. Myös kappaleen sanoituksen voi katsoa olevan jatkoa ”You Really Got Melle”. Kun ”You Really Got Me” kertoo laulajan ihastumisesta ja sen aiheuttamista voimakkaista tunteista, ”All Day and All of the Nightissa” kertojaminä on saanut tunteensa tyttöä kohtaan hallintaan ja hän uskoo rakkauden kestävyyteen.


title: All Day and All of the Night

text: Kappaleen kirjoittaja, yhtyeen laulaja-kitaristi Ray Davies, on myöhemmin kertonut kuinka levy-yhtiö aluksi hylkäsi kappaleen, koska se oli sen mielestä liian työväenluokkainen. Lisäksi kitaran valitettiin kuulostavan koiran haukkumiselta. Davies on kuvaillut kappaletta omin sanoin seuraavasti; ”Neuroottinen laulu – nuorekas, piintynyt ja seksuaalisesti omistushaluinen.”


title: All Day and All of the Night

text: The Doors -yhtye julkaisi vuonna 1968 Yhdysvaltain listaykköseksi nousseen hitin ”Hello, I Love You”. Ray Davies väitti kappaleen olevan plagiaatti ”All Day and All of the Nightista”. Brittiläiset oikeusistuimet määräsivät Doorsin maksamaan kappaleesta royaltit Kinksille.


title: All Day and All of the Night

text: Vuonna 1981 Kinks kierrätti kappaleen riffiä "Give the People What They Want" -albumin kappaleessa ”Destroyer”. Se oli soitettu punk-tyylillä, jonka on sanottu tuovan mieleen Talking Heads -yhtyeen.


title: All Day and All of the Night

text:
A-puoli
B-puoliA-puoli
B-puoli


title: Hjördis

text: Hjördis on Helene Schjerfbeckin maalaus vuodelta 1934. Taiteilija oli 72-vuotias maalatessaan tämän teoksen. Teos on ajalta, jolloin Schjerbeckin töitä alettiin ostaa enemmänkin. Legenda sairaasta, yksinäisestä ja hengistyneestä taidemaalarista luotiin 1930-luvulla. Ruotsissa asunut taidekauppias Gösta Stenman myi paljon Schjerfbeckin töitä uuteen kotimaahansa.


title: Hjördis

text: Bukowskin huutokaupassa 2002 tämä työ myytiin 500 000 eurolla. Siitä tuli samalla yhdeksänneksi kallein suomalainen taideteos, joista peräti seitsemän on jo ennestään Helene Schjerfbeckin teoksia.


title: Mood Indigo

text: ”Mood Indigo” on Duke Ellingtonin ja Barney Bigardin säveltämä jazzstandardi. Ellington nauhoitti ensimmäisen instrumentaaliversion kappaleesta lokakuussa 1930, ja ensimmäisen lauletun version teki Ivie Anderson Ellingtonin orkesterin kanssa kymmenen vuotta myöhemmin.


title: Mood Indigo

text: Bigard lainasi osan sävellyksestä entisen opettajansa Lorenzo Tion ”Dreamy Bluesista”, joka oli Piron’s New Orleans Orchestran tunnuskappale. Ellingtonin ensimmäisissä nauhoituksissa ”Dreamy Blues” mainitaan kappaleen toisena nimenä. Ellington sanoi vuonna 1962 radiohaastattelussa Mitchell Parishin kirjoittaneen kappaleen sanat ja myyneen ne sellaisenaan Irving Millsin julkaisuyhtiölle. Näin ollen tekijöiksi merkittiin ainoastaan Ellington, Bigard ja Mills Parishin jäädessä ilman rojalteja hitiksi tulleesta kappaleesta.


title: Mood Indigo

text: Kappale on käännetty suomeksi useaan kertaan. Sitä on esitetty muun muassa nimillä ”Siniunelma”, ”Yön tullen” ja ”Oon yksinäinen”.


title: Kaiku (maalaus)

text: Kaiku on Ellen Thesleffin maalaus vuodelta 1891. Taiteilija oli silloin 22-vuotias ja sai töistään loistavat arvostelut. Maalauksen mallina oli hänen sisarensa ystävä Veera Blommerus. Thesleff oli juuri siirtynyt taiteilija Gunnar Berndtsonin yksityisoppilaaksi erottuaan Taideyhdistyksen piirustuskoulusta. Vuonna 2003 "Kaiku" myytiin Hagelstamin huutokaupassa 500 000 eurolla. Teos on kymmenennellä sijalla kalleimpien suomalaisten taideteosten luettelossa.


title: Kyläkuri

text: Kyläkuri voidaan lievimmillään määritellä kyläläisten väliseksi ja yhtä kylää koskevaksi spontaaniksi silmälläpidoksi. Aktiivisempaa kyläkuria edustaa kyläläisten yhteispäätöksellä ja yhteisvoimin ylläpitämä kuri, jossa voidaan käyttää myös ruumiillista rangaistusta tai väkivaltaa.


title: Kyläkuri

text: Suomessa kyläkuri organisoitui varsinkin eteläisen ja keskisen Pohjanmaan rintapitäjissä vuoden 1742 kyläjärjestysohjeen vaikutuksesta, jolloin näiden maakuntien kyliin luotiin oma hallintokoneisto oltermannilaitos. Kylän johtoon asetettiin tällöin oltermanni ja hänelle apulaiseksi kaksi kylän lautamiestä (bisittare), joista muodostui kylänoikeus. Näiden maakuntien syrjäkylissä oltermannilaitos ei saavuttanut aivan yhtä tärkeää hallinnollista merkitystä.


title: Kyläkuri

text: Säännöllisesti kokoontunut kyläkokous valitsi kylänoikeuden jäsenet tavallisesti yhdestä kolmeen vuodeksi kerrallaan. Kylänoikeudella oli oikeus valvoa kyläyhteisön yhteistoimintaa sekä sakottaa yhteisistä asioista velvollisuutensa laiminlyöneitä kyläläisiä. Sakotukset kehnoista tulisijoista, aidoista, ojista tai järjestysrikkomuksista olivat maakuntien rintapitäjissä varsin yleisiä.


title: Kyläkuri

text: Järjestäytynyttä kylähallintoa toteutettiin paikoin myös Satakunnassa, Varsinais-Suomessa ja Hämeessä sekä 1800-luvun lopulla Karjalankannaksen pitäjissä. Pohjois-Pohjanmaallakin oltermannit olivat tunnettuja, mutta siellä he toimivat pääasiassa vain tulisijojen tarkastajina. Kuusamossa tunnettiin myös nimitys poro-oltermanni. Näissä maakunnissa oltermannihallintoon keskittynyt kyläkuri ei kuitenkaan saavuttanut samaa hallinnollis-yhteiskunnallista merkitystä kuin Etelä- ja Keski-Pohjanmaalla.


title: Kyläkuri

text: Kyläkuria täydensivät yleinen kirkkokuri sekä Etelä-Pohjanmaalla lisäksi pitäjäkuri. Kotipiirissä vaikutti kotikuri.


title: Riverboat Shuffle

text: ”Riverboat Shuffle” on Hoagy Carmichaelin säveltämä ja Irving Millsin, Mitchell Parishin ja Dick Voynow’n sanoittama musiikkikappale. Sen nauhoitti ensimmäisen kerran Bix Beiderbecke yhtyeensä The Wolverinesin kanssa. Kappale oli Carmichaelin ensimmäinen nauhoitettu sävellys ja siitä on tullut Dixieland-musiikin standardi. Myöhemmällä urallaan Carmichael kirjoitti useita suosittuja jazzstandardeja, mukaan lukien ”Stardust” (1929), ”Georgia on My Mind” (1930) ja ”Lazy River” (1931).


title: Mars (kirjasarja)

text: Mars-sarja ("Barsoom series") on Edgar Rice Burroughsin 1910-luvulla aloittama kirjasarja, jonka tapahtumat sijoittuvat Mars-planeetalle, jota sen asukkaat kutsuvat nimellä Barsoom.


title: Mars (kirjasarja)

text: Burroughs hyödynsi sarjassa tuolloisen tähtitieteen havaintoja Mars-planeetasta. Erityisesti Sir Percival Lowellin havainnot ja tekemänsä tulkinnat vaikuttivat Burroughs'n luomaan maailmaan. Niiden mukaan Mars-planeetalla olisi keinotekoisia kanavia ja siten samankaltaista elämää kuin Maassa. Mars on tarinassa planeetta, jonka rata on muuttunut aiheuttaen kulttuurien laajamittaisen häviämisen ilmakehän ohetessa ja merien kuivuessa vähitellen. Kulttuureista on jäljellä aave- ja rauniokaupunkeja, joissa niiden saavutuksia saattaa vielä nähdä.


title: Mars (kirjasarja)

text: Sarjan neljän ensimmäisen teoksen suomennokset ilmestyivät 1920-luvulla. Suomentajana toimi Alpo Kupiainen. Kuusi viimeistä suomennettiin ensi kerran vuodesta 1974 alkaen. Uudet suomennokset, myös jo aiemmin suomennetuista, teki kirjailija T. A. Engström eli nimimerkki Seppo Ilmari.


title: Mars (kirjasarja)

text: Tieteiskirjallisuuden alatyypeistä Mars-sarjassa on avaruusoopperan, planeettaromanssin ja rajaseutuseikkailun elementtejä. Rajaseudun siirtämisessä avaruuteen Mars-sarjalla oli keskeinen vaikutus tieteiskirjallisuuteen.


title: Mars (kirjasarja)

text: Mars-sarjassa päähenkilönä on John Carter, joka on entinen Konfederaation ratsuväkikapteeni. Arizonalaisessa luolassa intiaanien surmaaman ystävänsä ruumiin vieressä hän irtautuu ruumiistaan ja siirtyy avaruuden poikki Marsiin eli sen omalla kielellä Barsoomiin. Marsin kevyemmän painovoiman vuoksi hänen voimansa tekee hänestä nopeasti arvostetun. Kovan taistelun jälkeen hän voittaa omakseen Heliumin jeddakin eli keisarin pojantyttären Dejah Thorisin.


title: Mars (kirjasarja)

text: Burroughs esiintyy Carterin lähimpänä sukulaisena; hän on tämän ohjeiden mukaan sijoittanut kapteenin ruumiin ilmastoituun hautakammioon ilman balsamointia, avoimeen arkkuun. Hautakammion oven voi avata vain sisältä päin. Carter käykin neljään otteeseen tapaamassa sukulaistaan: "Marsin jumalat" -kirjan alussa hän tuo käsikirjoituksen, jossa on kolmen seuraavan kirjan tapahtumat; "Marsin ritarit" alkaa kuvauksella, jossa Carter saapuu ensi kerran marsilaisvarusteissaan; samoin hän käy "Marsin miekkojen" ja "Marsin ihmeiden" alussa. "Marsin nero", "Marsin urho" ja "Marsin robotit" tarinat on välittänyt erikoisradion avulla Barsoomiin siirtynyt, Ranskassa vuonna 1917 kaatunut jalkaväen kapteeni Odysseus Paxton (Vad Varo). Hänestä kehittyy Barsoomissa enemmän kirurgi ja ylimalkaan tiedemies kuin soturi, joskin hänkin joutuu muutamaan otteeseen tarttumaan miekkaansa.


title: Mars (kirjasarja)

text: John Carter on Tarzanin veroinen ritarillinen taistelija: kolmannen kirjan lopussa hänet nimitetään Barsoomin sotavaltiaaksi. Hän itse sanoo myöhemmin käyttävänsä tätä valtaa vain sodassa, jolloin hänen appensa isä, suuri jeddak (keisari) Tardos Mors on suvainnut palvella hänen alaisenaan. Muulloin Carter on vain Tardos Morsin suvun prinssi. Hän jättääkin arkipäivän hallintobyrokratian appensa isälle ja tämän pojalle Mors Kajakille, Pikku-Heliumin jedille (kuninkaalle); kirjassa Marsin sotavaltias käydään raju taistelu jossa isä ja poika osoittautuvat vävynsä veroisiksi miekan käyttäjiksi ja vähintään yhtä urheiksi.


title: Mars (kirjasarja)

text: Toinen useimmissa tarinoissa esiintyvä hahmo on vihreä soturi, Tharkin jeddak Tars Tarkas. Hän on miltei kolme kertaa tavallisen miehen kokoinen nelikätinen hurjimus, jolla on kuitenkin lajilleen poikkeuksellisesti omaleimainen huumorintaju sekä kyky rakastaa. Hänen pitkään salattu tyttärensä Sola opetti aikoinaan Carterille Barsoomin kielen ja tavat.


title: Mars (kirjasarja)

text: John Carter toimii suurimmassa osassa tarinoita kertojahahmona; Marsin nerossa kertojana on amerikkalainen jalkaväen kapteeni Odysseus Paxton (Vad Varo) joka haavoittuu kuolettavasti ensimmäisessä maailmansodassa ja kuolinhetken lähestyessä irtoaa ruumiistaan ja siirtyy Marsiin. Hän päätyy nerokkaan kirurgin ja tutkijan, Marsin neron Ras Thavasin apulaiseksi ja monipolvisen seikkailun jälkeen saa puolisokseen Duhorin jeddakin tyttären Valla Dian.


title: Mars (kirjasarja)

text:
John Carter nähdään lyhyesti viimeisessä luvussa, ja hän toimii päähenkilön häissä best manina.
Marsin urhossa kertojana on luutnantti Tan Hadron, ja Carter esiintyy vain voimakkaana taustahahmona.


title: Mars (kirjasarja)

text: Kolmas täysin sivullisen kertoma on Marsin robotit: Carter ja kertojana toimiva luutnantti Vor Daj lähtevät etsimään kadonnutta Marsin neroa Ras Thavasta, koska Heliumin prinsessa Dejah Thoris on loukkaantunut vakavasti onnettomuudessa ja vain Marsin nero pystyisi parantamaan hänet.


title: Mars (kirjasarja)

text: Marsin jätti tarinassa Carter esiintyy jostain syystä niin ikään kolmannessa persoonassa.


title: Mars (kirjasarja)

text: Itsenäisiä tarinoita ovat Marsin neito, jossa Carter esiintyy vain alussa ja kokijana on – kolmannessa persoonassa – hänen poikansa Carthoris.


title: Mars (kirjasarja)

text:
Sotavaltiaan tytär Tara on päähenkilönä Marsin ritarit -kirjassa."A Princess of Mars" ilmestyi alun perin nimellä "Under the Moons of Mars" The All Story -lehdessä. Burroughs käytti siinä salanimeä Norman Bean.
Taikajousi ja WSOY julkaisivat Seppo Ilmarin suomennoksia vuodesta 1974 SiniSet - taskukirjasarjassa. Niiden kansitaide on yhtenevä
kovakantisten kirjojen kanssa.


title: Mars (kirjasarja)

text: Into-Kustannus on julkaissut uudestaan 2000-luvulla kuusi osaa Seppo Ilmarin suomentamasta Mars-sarjasta sarjanimellä John Carter.


title: Mars (kirjasarja)

text: "Marsin jätti" sisältää myös kesken jääneen "Jupiterin luurankoihmiset" -jakson. Burroughsin oli ilmeisesti tarkoitus luoda täydellinen neljän tarinan sarja kuten "Marsin ihmeissä", mutta sota ja sairaus sotkivat suunnitelmat.


title: Mars (kirjasarja)

text: Viimeinen, keskeneräiseksi jäänyt, kirja on poikkeus: "Marsin jätti" on kääntäjän, kirjailija Seppo Ilmarin mukaan selvä välityö, jossa ei ole kirjailijan omaa esipuhetta saati selitystä, kuinka tarina päätyi Maapallolle. Esipuhe on kääntäjän kirjoittama ja sisältää lupauksia tulevista töistä.


title: Mars (kirjasarja)

text: "Jupiterin luurankoihmiset" on osa kesken jäänyttä laajempaa kokonaisuutta, mutta novellina se yltää tekijänsä parhaiden tasolle. Siinä esipuhe on vain muutaman rivin mittainen kappale, jossa kirjailija sanoo olevansa vain John Carterin sankaritöiden kirjuri.Kirjoista yritettiin muokata elokuvaversiota kahdesti ennen 2012 valmistunutta sovitusta. Bob Clampett yritti animaatioelokuvaa 1930-luvulla ja siitä valmistettiin lyhyet näytteet. Hanke ei kuitenkaan saanut tukea. 1980 - luvulla Jim Morrisin hanke ei edennyt suurien teknisten haasteiden vuoksi hahmojen luomisessa, sillä digitaalinen animaatio ei vielä ollut kehittynyttä.


title: Mars (kirjasarja)

text: Arthur C. Clarken tieteiskirjassa 2001-avaruusseikkailu kerrotaan salaisesta psykologisesta kokeesta nimeltä Barsoom, jossa ihmiset harhautettiin huumeiden ja hypnoosin sekä "näkötehokkeiden" avulla uskomaan kohdanneensa olentoja vieraalta planeetalta.


title: Sveriges Radio P1

text: Sveriges Radio P1 eli SR P1 on Ruotsin yleisradioyhtiön Sveriges Radion valtakunnallinen radiokanava. Sen ohjelmisto on puhepainotteinen, ja se sisältää mm. uutisia, kulttuuria, tiedettä, filosofiaa ja radioteatteria. Kanava vastaa pitkälti Yle Puhe -kanavaa.


title: Sveriges Radio P1

text: Kanavaa voi kuunnella FM-taajuuksilla Ruotsissa, Suomessa Lapin läänin länsirajalla ja koko Ahvenanmaalla, digitaalisesti Ruotsissa sekä maailmanlaajuisesti internetissä. P1:n tunnuslause on "puhuva kanava" (). Kanava kuuluu Suomessa myös Telian kaapeli-TV-verkossa Meri-Lapissa ja Rovaniemellä, Anvian kaapeli-TV-verkossa Vaasan, Seinäjoen ja Kokkolan alueella ja DNA:n kaapeli-TV-verkossa Oulussa.


title: Sveriges Radio P1

text: SR P1 kuuluu Meri-Lapissa taajuudella 91,3 MHz. Lähetin sijaitsee Ruotsin Kalixissa Teracomin radio- ja TV-asemalla. Telian kaapeli-TV-verkossa kanava kuuluu Meri-Lapissa taajuudella 93,1 MHz ja Rovaniemellä taajuudella 94,5 MHz.


title: Sveriges Radio P1

text: Anvian kaapeli-TV-verkossa kanava kuuluu Vaasan ja Seinäjoen alueella taajuudella 98,0 MHz ja Kokkolan alueella 89,6 MHz.


title: Sveriges Radio P1

text: DNA:n kaapeli-TV-verkossa kanava kuuluu Oulussa taajuudella 99,3 MHz.


title: Sveriges Radio P2

text: Sveriges Radio P2 eli SR P2 on Ruotsin yleisradioyhtiön Sveriges Radion valtakunnallinen radiokanava. Sen ohjelmisto koostuu musiikista sekä lähetyksistä vähemmistökielillä, kuten suomeksi, saameksi, englanniksi, albaniaksi sekä arabiaksi. Kanavan musiikkitarjontaan kuuluu klassinen, jazz-, ja folk-musiikki. Suomessa kanavan vastineet ovat Yle Radio 1 ja Yle Klassinen.


title: Sveriges Radio P2

text: Suomenkielinen Sisuradio lähettää P2:lla arkisin 6.00–6.35 ja 16.00–17.00, lauantaisin 14.00–15.00 sekä sunnuntaisin 7.00–9.00 ja 16.00–17.00. Tukholmassa P2 on pelkästään musiikkikanava, eli se lähettää samaa ohjelmaa nettiradio P2 Alltid musikin kanssa. Vähemmistökielilähetykset ovat Tukholmassa P6-kanavan ohjelmistossa.


title: Sveriges Radio P2

text: P2:n lähetystä voi kuunnella FM-taajuuksilla Ruotsissa, Suomessa Lapin läänin länsirajalla ja Ahvenanmaalla sekä maailmanlaajuisesti internetissä. Kanava kuuluu Suomessa myös Telian kaapeli-TV-verkossa Meri-Lapissa ja Rovaniemellä, Anvian kaapeli-TV-verkossa Vaasan, Seinäjoen ja Kokkolan alueella ja DNA:n kaapeli-TV-verkossa Oulussa.


title: Sveriges Radio P2

text: Kanava kuuluu Meri-Lapissa taajuudella 93,6 MHz. Sen lähetin sijaitsee Ruotsin Kalixissa Teracomin radio- ja TV-asemalla. Kanavaa voi kuunnella Telian kaapeli-TV-verkossa Meri-Lapissa taajuudella 94,1 MHz ja Rovaniemellä 96,2 MHz.


title: Sveriges Radio P2

text: Anvian kaapeli-TV-verkossa kanava kuuluu Vaasan ja Seinäjoen alueilla taajuudella 98,5 MHz ja Kokkolan alueella 90,2 MHz.


title: Sveriges Radio P2

text: DNA:n kaapeli-TV-verkossa kanava kuuluu Oulussa taajuudella 100,7 MHz.


title: Keltaperämaluri

text: Keltaperämaluri ("Acanthiza chrysorrhoa") on Australiassa tavattava tiaismalureiden sukuun kuuluva varpuslintu.


title: Keltaperämaluri

text: Kooltaan keltaperämaluri on 10–13 cm ja on sukunsa kookkain laji. Lintu on selästään väritykseltään harmahtavan ruskea. Päälaki on pohjaväriltään musta ja siinä on valkoisia pilkkuja tai viiruja. Lyhyehkö silmäkulmajuova on musta. Keltaperämalurin vatsa on väriltään kermanvaalea ja alaperä on kirkkaan keltainen. Se näkyy erityisesti linnun lentäessä. Pyrstö on musta ja pyrstönkärjet ovat valkoiset. Koiraat ja naaraat eivät eroa ulkonäöltään toisistaan. Keltaperämaluri muistuttaa ruso-otsamaluria ("Acanthiza reguloides"), mutta on kookkaampi ja vatsastaan vaaleampi. Ruso-otsamalurilla ei ole myöskään keltaista alaperää.


title: Keltaperämaluri

text: Keltaperämalurin levinneisyysalue Australiassa ulottuu Tasmaniasta ja etelärannikolta maan keskiosiin, mistä laji puuttuu paikoin. Lajin elinympäristöä ovat ruohikkoiset metsien reunamaat, avoimet metsät, pensaikot, maatalousmaat vesialueiden läheisyydessä sekä puistot ja puutarhat. Kaupunkialueiden laajeneminen on heikentänyt keltaperämalurin kantaa. Laji sopeutuu kuitenkin myös kaupunkialueille, kunhan siellä on riittävästi sopivia elinympäristöjä.


title: Keltaperämaluri

text: Keltaperämalurin ravinto koostuu suurimmaksi osaksi hyönteisistä, mutta se voi syödä myös siemeniä. Ravintonsa lintu etsii maasta tai joskus myös puista tai pensaikosta. Keltaperämaluri voi muodostaa myös sekaparvia esimerkiksi kultamalurien kanssa.


title: Keltaperämaluri

text: Keltaperämalurin pesimäkausi kestää heinäkuusta joulukuulle. Pesivän parin apuna voi olla muutama muu keltaperämaluri, jotka auttavat pesän rakentamisessa ja poikasten ruokkimisessa. Pesä sijaitsee puiden latvustoon kätkettynä. Se rakennetaan heinistä ja puiden kuoresta ja on muodoltaan kupolimainen. Rakennelman päällä on kuppimainen valepesä, jonka tarkoitus on hämätä saalistajia ja mahdollisesti myös pesäloisia. Naaras munii kahdesta viiteen valkoista munaa, joita vain se hautoo.


title: Sveriges Radio P3

text: Sveriges Radio P3 eli SR P3 on Ruotsin yleisradioyhtiön Sveriges Radion valtakunnallinen radiokanava. Kanava on suunnattu nuorille sekä nuorille aikuisille, ja se vastaa lähinnä Suomen YleX- ja Yle X3M -kanavaa. Kanavan soittama musiikki on pääasiassa uutta hittimusiikkia. Erikoisohjelmissa soitetaan dance-, pop-, rock-, hiphop-, rytmi- ja soul-musiikkia.


title: Sveriges Radio P3

text: P3-kanavalla on neljä nettiradiota, jotka ovat P3 Star (hittimusiikki vuorokauden ympäri), P3 Street (hiphop ja rnb), P3 Rockster (rock) sekä P3 Svea (nuorta ruotsalaista musiikkia). Lisäksi Din gata (mm. hiphop ja rnb) -niminen kanava lähettää internetissä sekä FM-taajuudella Malmössä.


title: Sveriges Radio P3

text: P3:n lähetystä voi kuunnella FM-taajuuksilla Ruotsissa, Suomessa Pohjanmaalla, Lapin läänin länsirajalla ja Ahvenanmaalla sekä maailmanlaajuisesti internetissä. Kanava kuuluu myös Telian kaapeli-TV-verkossa Meri-Lapissa ja Rovaniemellä, Anvian kaapeli-TV-verkossa Vaasan, Seinäjoen ja Kokkolan alueilla ja DNA:n kaapeli-TV-verkossa Oulussa.


title: Sveriges Radio P3

text: P3 kuuluu Meri-Lapissa taajuudella 97,9 MHz. Lähetin sijaitsee Ruotsin Kalixissa Teracomin radio- ja TV-asemalla. Telian kaapeli-TV-verkossa kanava kuuluu Meri-Lapissa taajuudella 94,6 MHz ja Rovaniemellä 97,4 MHz.


title: Sveriges Radio P3

text: Anvian kaapeli-TV-verkossa kanava kuuluu Vaasan ja Seinäjoen alueilla taajuudella 100,1 MHz ja Kokkolan alueella 98,8 MHz.


title: Sveriges Radio P3

text: DNA:n Kaapeli-TV-verkossa kanava kuuluu Oulussa taajuudella 96,4 MHz.


title: Sveriges Radio P4

text: Sveriges Radio P4 eli SR P4 on Ruotsin yleisradioyhtiön Sveriges Radion valtakunnallinen radiokanava. Kanavan ohjelmisto koostuu alueellisista lähetyksistä, musiikista, urheilusta ja puheesta, ja se vastaa kanavaprofiililtaan Yle Radio Suomea. Kanavan tunnuslause on "aikuinen kanava" (). P4 on Ruotsin kuunnelluin kanava.


title: Sveriges Radio P4

text: Kanavalla on 25 alueasemaa. Kaikki alueasemat lähettävät suomenkielisen Sisuradion ohjelmaa arkisin kello 18:10–19:00.


title: Sveriges Radio P4

text: P4:n lähetyksiä voi kuunnella FM-taajuuksilla Ruotsissa, Suomessa Lapin läänin länsirajalla ja koko Ahvenanmaalla sekä maailmanlaajuisesti internetissä. Radiokanavaa voi Suomessa kuunnella myös Telian kaapeli-TV-verkossa Meri-Lapissa ja Rovaniemellä sekä Anvian kaapeli-TV-verkossa Vaasan, Seinäjoen ja Kokkolan alueella.


title: Sveriges Radio P4

text: SR P4 Norrbotten kuuluu Meri-Lapissa taajuudella 102,2 MHz. Sen lähetin sijaitsee Ruotsin Kalixissa Teracomin radio- ja TV-asemalla. Soneran kaapelitalouksissa kanava kuuluu Meri-Lapissa taajuudella 96,4 MHz ja Rovaniemellä taajuudella 98,8 MHz.


title: Sveriges Radio P4

text: Anvian Kaapeli-TV-verkossa kanava kuuluu Vaasan ja Seinäjoen alueella taajuudella 100,6 MHz ja Kokkolan alueella 92,4 MHz.


title: Akhet

text: Egyptinkielinen sana Akhet merkitsee "horisonttia" tai "tulvakautta". Erityisesti ensimmäisessä merkityksessään se esiintyy muinaisen egyptin paikannimissä ja mm. Horemakhet-jumalan nimessä. Tulvakausi "akhet" oli ensimmäinen egyptiläisten kolmesta vuodenajasta.


title: Akhet

text:
Egyptin sana "akhet" merkityksessä "horisontti" kirjoitetaan hieroglyfein N27
Esimerkiksi Kheopsin pyramidi oli muinaisegyptiläiseltä nimeltään "Akhet Khufu", "Khufun horisontti", ja farao Akhenaten nimesi uuden pääkaupunkinsa "Akhetateniksi", Atonin horisontiksi. Hieroglyfimerkki on tulkittu kahden kukkulan välistä nousevaksi auringoksi.


title: Akhet

text:
Tulvakautta merkitsevä sana "akhet" kirjoitetaan hieroglyfein M8:Aa1*t-ra
Akhet oli muinaisegyptiläisten kolmesta vuodenajasta ensimmäinen, joka merkitsi Niilin rantamaan hedelmöittävän tulvan alkamista. Se kesti heinäkuun puolivälistä marraskuun puoleenväliin, ja sitä seurasivat vuodenajat "peret" ja "shemu".


title: Yhdystie 1280

text: Yhdystie 1280 on yhdystie Lohjan Pusulassa Uudellamaalla. Se alkaa seututieltä 127 Pusulan kirkonkylältä ja päättyy valtatielle 2 lähellä yhdystien 2825 risteystä Pusulan Loukussa. Tie kulkee Pusulan kirkonkylästä pohjoiseen Pusulanjokea seuraillen ja ohittaa Töllin ja Hattulan kylät. Marttilan kylässä siihen yhtyy yhdystie 1282 Pusulan Ikkalan suunnasta ja siitä erkanee yhdystie 1281 Pusulan Hauhulan suuntaan. Täältä tie kulkee pohjoiseen muiden muassa Löytty- ja Vahermajärvien sivuitse Pusulan Kärkölään ja päättyy valtatielle 2 Pusulan Loukussa. Osoitenimenä tiellä on Pusulasta Marttilaan "Marttilantie", Marttilan taajamassa lyhyen matkaa "Hauhulantie" ja tästä eteenpäin "Kärköläntie".


title: Wakoopa

text: Wakoopa on sivusto, joka tarkkailee jäseniensä käyttämiä tietokoneohjelmia.


title: Wakoopa

text: Wakoopan jäsenet asentavat tietokoneelleen tarkkailuohjelman, joka muodostaa lokin käytetyistä ohjelmista ja web-sovelluksista. Loki lähetetään Wakoopan palvelimelle. Asiakasohjelma pysyy yleensä vain pienenä kuvakkeena tehtäväpalkissa, mutta se voi myös ilmoittaa Wakoopa-kavereiden uusimmista tapahtumista. Wakoopa tarkkailee, kuinka pitkään käytät kutakin ohjelmaa ja se voi myös antaa sinulle ehdotuksia uusista ohjelmista. Lisäksi jokaisella Wakoopan tietokannassa olevalla ohjelmalla on oma sivu, jota käyttäjät voivat täydentää. Sivulla näkyy myös, kuinka pitkään kyseistä ohjelmaa on käytetty yhteensä.


title: Joroisten Musiikkipäivät

text: Joroisten Musiikkipäivät on Savon Joroisissa vuosittain heinä-elokuun vaihteessa järjestettävä musiikkitapahtuma. Musiikkipäivät sai alkunsa vuonna 1977, jolloin Joroisiin perustettiin Joroisten Musiikkiyhdistys ry järjestämään konserttitoimintaa lähialueilla.


title: Joroisten Musiikkipäivät

text: Joroisten Musiikkipäivien ohjelmassa keskeisiä ovat konsertit joroislaisissa kartanoissa. Alusta lähtien yhtenä konserttipaikka on ollut Pöyhölän maatila, jonka pihapiirissä on kuultu klassista musiikkia ja kansanmusiikkia laidasta laitaan. Konsertteja järjestetään myös Varkaudessa, Juvalla ja Rantasalmella.


title: Joroisten Musiikkipäivät

text: Vuonna 2015 Joroisten Musiikkipäivät järjestettiin 38. kerran.


title: Joroisten Musiikkipäivät

text: Kamarimusiikki on soinut vuosisatoja Joroisten pitäjän kartanoissa. Musiikkia on kuunneltu ja soitettu itse, ja jo 1700-luvun loppupuolella Joroisten seurapiirielämä oli sen verran vilkasta tanssiaisineen, että pitäjää alettiin kutsua ”Pikku Pariisiksi” tai ”Savon Pariisiksi”. Osasyynä nimitykseen olivat musiikki- ja teatteriseurueet, jotka saapuivat Tukholmasta ja huhujen mukaan jopa Pariisista saakka. Aikanaan myös pitäjän salit ja salongit täyttyivät ruotsin- ja ranskankielen puheesta, ja Haapaniemen sotakoulun kadetit pitivät seuraa kartanoiden naisille. Rouva Karin Grotenfelt järjesti Järvikylän kartanossa hyväntekeväisyyskonsertin, ja esiintyjinä olleet oopperalaulaja Raili Viljakainen ja pianisti Ralf Gothóni havaitsivat kamarimusiikin olevan omimmillaan pitäjän kartanoissa. Tästä syntyi musiikkipäiviä jo yli 30 vuotta järjestänyt Joroisten Musiikkiyhdistys.


title: IMF (täsmennyssivu)

text: IMF on lyhenne, joka voi tarkoittaa seuraavia:


title: Sgt. Slaughter

text: Robert Remus (tunnetaan nimellä Sgt. Slaughter, eli Sergeant Slaughter, s. 27. elokuuta 1948 Parris Island, Kalifornia) on yhdysvaltalainen WWE Hall of Fameen kuuluva entinen showpainija ja WWE:n maailmanmestari.


title: Sgt. Slaughter

text: Slaughterin ura kesti kolmekymmentä vuotta, ja hän voitti lukuisia mestaruuksia eri painiorganisaatioissa. Hänen uransa kultakautena voidaan kuitenkin pitää 1980-lukua, jolloin hän paini World Wrestling Federationissa 1980–1984 ja American Wrestling Associationissa 1985–1990. Kesällä 1990 hän palasi WWF:n riveihin ja voitti seuraavana vuonna WWE:n mestaruuden Ultimate Warriorilta. Näin hänestä tuli 13. WWE-mestari, mutta hän hävisi sen kahta kuukautta myöhemmin Hulk Hoganille WrestleMania VII:ssä. Tätä ottelua pidetään yhtenä parhaista niin WrestleManian historiassa kuin Slaughterin ja Hoganin urillakin. Lisäksi hänet muistetaan katkerasta vihanpidosta Iron Sheikiin.


title: Sgt. Slaughter

text: Slaughter jäi eläkkeelle vuonna 2002, mutta hän on esiintynyt senkin jälkeen painikehissä satunnaisesti. Hänen tavaramerkkejään olivat kersantin vaatteet sekä karjuva ja aggressiivinen puhetyyli.


title: Tali (täsmennyssivu)

text: Tali voi tarkoittaa jotakin näistä:


title: Sherlock Holmes Suomessa

text: Sherlock Holmes Suomessa on Juri Nummelinin toimittama kokoelma Suomeen tavalla tai toisella liittyviä Sherlock Holmes -novelleja sekä esseitä.


title: Coppélia

text: Coppélia on kolminäytöksinen baletti, jonka musiikin sävelsi Léo Delibes. Arthur Saint-Léon teki koreografian Charles Nuitter'n kanssa kirjoittamaansa balettilibrettoon, joka pohjautuu E. T. A. Hoffmannin tarinoihin. Kantaesitys järjestettiin 25. toukokuuta 1870 Théâtre Impérial de l'Opérassa. Rooleissa nähtiin Giuseppina Bozzacchi, Eugénie Fiocre ja François-Édouard Dauty. "Coppélia" lienee tunnetuin koominen baletti. Marius Petipa teki siitä oman sovituksensa.


title: Nuorallatanssija (Asteen albumi)

text: Nuorallatanssija on suomalaisen rap-artisti Asteen kolmas studioalbumi, joka julkaistiin 15. syyskuuta 2010 Warner Musicin kautta. Albumin ensimmäinen single ”Normipäivä” julkaistiin 19. toukokuuta 2010. Albumin tuotannosta vastaa ainakin MGI. Toinen single ”Hilloo ja platinaa” julkaistiin syksyllä 2010.


title: Nuorallatanssija (Asteen albumi)

text: Albumi ylsi Suomen virallisen listan sijalle 43.


title: Tarinaniskennän SM-kilpailu

text: Tarinaniskennän SM-kilpailu järjestetään Kärsämäellä Elämäntarinafestivaalin yhteydessä. Kilpailun tavoitteena innostaa tavallisia ihmisiä kertomaan ja kuuntelemaan tarinoita, lisätä kansallisen tarinankerrontaperinteemme arvostusta, nostaa tarinan kertominen tavallisen ihmisen estraditaiteeksi sekä tarinoita median, koulutuksen ja tutkimuksen käyttöön.


title: Tarinaniskennän SM-kilpailu

text: Tarinaniskennän SM-kilpailu on kaikille avoin. Kilpailussa kerrotaan enintään 7 minuutin omakohtainen tarina, itse koettu tai perheessä /suvussa tapahtunut tositarina, jota ei ole aikaisemmin julkaistu tai esitetty julkisesti. Kilpailussa edellytetään perinteistä tarinankerrontaa ilman rooliasuja tai muuta rekvisiittaa. Kärsämäellä järjestettävään kisaan valikoidaan osallistujat aluekarsinnoista, joita järjestetään ympäri Suomea. Myös ruotsinsuomalaiset lähettävät kisaan oman edustajansa.


title: Tarinaniskennän SM-kilpailu

text: Suomen Elämäntarinayhdistys on järjestänyt Tarinaniskennän SM-kilpailuja vuodesta 2002 alkaen. Kilpailun idea syntyi yhdistyksen vuosina 1999-2001 järjestämistä Tarinakaraoke-tilaisuuksista, joissa osallistujat saivat vapaasti kertoa oman tarinansa ja jotka olivat erittäin suosittuja.Tarinaniskennän Suomen mestaruuden voitti muoniolainen Jari Rossi. Toiseksi kisassa tuli Sirkka Huhtahaara ja kolmanneksi Tapio Aarre-Ahtio. Yleisön suosikki kisassa oli Kari Krapu.


title: Suomen Elämäntarinayhdistys

text: Suomen Elämäntarinayhdistys ry. on kulttuuriyhdistys, joka järjestää kirjoittajakoulutusta ja kirjoituskilpailuja sekä ylläpitää omaelämäkerrallisten tekstien arvostelupalvelua. Elämäntarinayhdistys myös julkaisee neljästi vuodessa ilmestyvää Elämäntarina -kirjallisuuslehteä ja järjestää vuosittain Elämäntarinafestivaalit Kärsämäellä. Lisäksi yhdistys jakaa vuosittain Elämänmalja -palkinnon elämäntarinallisesti ansioituneelle yksityishenkilölle tai yhteisölle.


title: Suomen Elämäntarinayhdistys

text: Kärsämäellä 29.8.1999 perustetun Suomen Elämäntarinayhdistyksen keskeisimpiä tavoitteita on edistää henkilökohtaisen historian arvostusta ja kannustaa luovaan elämäkerralliseen ilmaisuun. Elämäntarinayhdistyksessä on yli 400 jäsentä eri puolilta Suomea, Ruotsista, Saksasta ja Ranskasta. Elämäntarinayhdistys sai vuonna 2005 Alfred Kordelinin kannustuspalkinnon suomalaisten elämäkertakirjoittamisen lisäämiseen.


title: Tanskan valtaus

text: Tanskan valtaus () oli Saksan asevoimien sotilasoperaatio, joka sai alkunsa 9. huhtikuuta 1940 Saksan joukkojen ylittäessä Tanskan rajat maalla, merellä ja ilmassa. Tanska ei ollut strategisesti merkittävä, mutta se toimi tukialueena Norjan valtaamiseksi suunnitellulle operaatiolle (). Kyseessä oli yksi sotilashistorian lyhyimmistä operaatioista. Tanskan asevoimien vastarinta kesti vain muutaman tunnin.


title: Tanskan valtaus

text: Saksan sodanjohdon hyökkäyssuunnitelma Tanskaan sisältyi suurempaan operaatioon, joka sisälsi Norjan valtaamisen. Hyökkäysten tarkoituksena oli Ruotsin rautamalmitoimitusten jatkuvuuden takaaminen Narvikin satamasta. Norjan miehittämiseksi Saksan ilmavoimien ilmaherruutta pidettiin tärkeänä, ja ilmaherruuden saavuttamiseksi Aalborgin lentokenttä piti saada ilmavoimien käyttöön. Samalla Saksan ilmapuolustuksen pohjoisrajaa saatiin siirrettyä pohjoisemmaksi. Lisäksi Norjan vuonot takaisivat Saksan laivaston sukellusveneille runsaasti suojaisia tukikohtia ja Skagerrakin hallinta mahdollistaisi kotimaan satamien käytön.


title: Tanskan valtaus

text: Ryhmä XXI julkaisi 20. maaliskuuta operaatiokäsky numero 1:n Tanskan miehittämistä varten, ja tämän jälkeen Weserübung Süd -suunnitelma muokattiin operaatiokäskyksi. Saksan XXXI armeijakunta täydensi käskyä 21. maaliskuuta ennen kuin se jaettiin joukoille. Armeijakuntaan kuuluivat 170. divisioona, jonka rykmenteistä yksi oli varustettu kuorma-autoilla, 198. divisioona, 11. motorisoitu prikaati, kolme motorisoitua konekivääripataljoonaa, kaksi raskasta kenttätykistöpatteria, kaksi panssarivaunukomppaniaa ja kolme panssarijunaa. Ilmavoimat liittivät osastoon laskuvarjokomppanian, moottoripyöräkomppanian ja kaksi ilmatorjuntakonekivääripataljoonaa.


title: Tanskan valtaus

text: Vuonna 1937 Tanskan hallitus aloitti asevoimien modernisoinnin Saksan aiheuttaman uhan kasvaessa. Modernisoinnin yhteydessä perustettiin pääesikunta, kaksi divisioonaa ja aloitettiin Bornholmin varustaminen. Samoin ilma-ase järjestettiin uudelleen sekä luotiin ilmatorjunta-, pioneeri- ja kuljetusyksiköt. Divisiooniin kuuluneet joukot olivat todellisuudessa pieniä hallinnollisia yksiköitä, joiden tehtävänä oli kouluttaa vuosittain palveluksessa olevat 6 600 asevelvollista. Maavoimien tukena oli neljän laivueen muodostamat lentojoukot. Kaksi laivueista oli varustettu Gloster Gauntlet- ja Fokker D.XXI -hävittäjillä ja loput kaksi Fokker C.V -tiedustelukoneilla.


title: Tanskan valtaus

text: Tanskan laivasto oli sijoitettu Kööpenhaminaan, ja siihen kuului 1 500 miestä ja 58 alusta. Aluksista pääosa oli vanhentuneita, ja niistä merkittävimmät olivat kaksi rannikkopanssarilaivaa. Uusimmat alukset olivat 1930-luvun alussa valmistuneet kolme torpedovenettä ja neljä sukellusvenettä. Laivaston ilmavoimiin kuului kaksi laivuetta: Kööpenhaminaan sijoitettu Heinkel He 8 -kellukekonein ja Avnøhön sijoitettu Hawker Nimrod Mk II -hävittäjin varustettu laivue.


title: Tanskan valtaus

text: Tanskan hallitus oli saanut tiedon Saksan sotavalmisteluista. Se ei kuitenkaan halunnut liikekannallepanolla provosoida Saksaa, eikä maa siten ryhtynyt valmistelemaan puolustusta mahdollisen hyökkäyksen torjumiseksi.


title: Tanskan valtaus

text: 9. huhtikuuta kello neljä aamulla Saksan suurlähettiläs Cecil von Renthe-Fink soitti Tanskan ulkoministerille Peter Rochegune Munchille ja vaati saada tavata hänet välittömästi. He tapasivat 20 minuuttia myöhemmin, jolloin Renthe-Fink kertoi Saksan joukkojen ylittäneen rajan ja olevan Tanskan maaperällä auttaakseen Tanskaa mahdollisesti tulevaa Ranskan tai Ison-Britannian hyökkäystä vastaan. Hän vaati Tanskaa pidättäytymään kaikesta vastarinnasta tai muuten Saksan ilmavoimat ryhtyisivät pommittamaan Kööpenhaminaa.


title: Tanskan valtaus

text: Saksan XXXI armeijakuntaan kuuluneet 11. moottoroitu prikaati ja 170. divisioona leiriytyivät yöksi 8. huhtikuuta Schleswigin ja Flensburgin välisen tien varteen ja armeijakunnan 198. divisioonan osia siirrettiin 8. huhtikuuta vastaisena yönä Warnemündeen, Travemündeen ja Kieliin laivoihin kuormattavaksi.


title: Tanskan valtaus

text: Saksan maavoimien sotilaat ylittivät 9. huhtikuuta kello 04.15 Tanskan rajan Sædissa, Rensissä, Padborgissa ja Krusåssa. Rajan ylitys tapahtui nopeasti joukkojen kohdatessa vain hajanaista vastarintaa, jonka panssarivaunut murskasivat. Saksan merivoimat laskivat saman aikaisesti Vähän-Beltin rannalla sotilaita maihin.


title: Tanskan valtaus

text: Ensimmäinen yhteenotto Tanskan ja Saksan joukkojen välillä tapahtui Lundtoftbjergissä, jossa kahdella 20 millimetrin panssarintorjuntatykillä ja konekiväärillä varustettu Tanskan armeijan joukkue oli sulkenut tien. Lyhyen kahakan jälkeen tanskalaiset vetäytyivät. Saksalaiset menettivät kaksi panssaroitua ajoneuvoa ja kolme moottoripyörää ja tanskalaiset yhden miehen kaatuneena ja toisen haavoittuneena.


title: Tanskan valtaus

text: Muutamaa kilometriä idempänä toinen saksalaisosasto saavutti Hokkerupin, jossa se kohtasi 34 tanskalaissotilaan valvoman tiesulun. Saksalaiset menettivät kolme panssaroitua ajoneuvoa, mikä pakotti saksalaiset vetäytymään. Saksalaiset vastasivat tuleen 37 millimetrin panssarintorjuntatykillä, joka avasi tulen 300 metrin päästä tiesulusta. Tykki ehti kuitenkin ampua vain yhden laukauksen ennen tuhoutumista. Saksalaiset saivat lopulta piiritettyä ja vangittua tanskalaisosaston, josta kaksi miestä oli saanut surmansa.


title: Tanskan valtaus

text: Seitsemän kilometriä Lundtoftbjergin pohjoispuolella Bjergskovissa saksalaiset törmäsivät uuteen tiesulkuun, jonka suojana oli kaksi 20 millimetrin tykkiä. Saksalaiset panssarivaunut työnsivät sulun sivuun avaten tulen. Toinen tanskalaisten tykeistä vastasi tuleen, kunnes panssarivaunu ajoi tykin yli. Tykkimies sai surmansa juostessaan pakoon lentokoneen rynnäköidessä tielle. Toinen tanskalaisten tykeistä meni epäkuntoon. Tanskalaisosasto pyrki pakenemaan moottoripyörillä, mutta joutuivat saksalaisten piirittämiksi ja sotavangeiksi.


title: Tanskan valtaus

text:
Kymmenen kilometriä maiden väliseltä rajalta pohjoiseen tärkeällä risteysalueella Bredevadissa kohtasivat Tanskan ja Saksan joukot. Neljä saksalaista panssaroitua ajoneuvoa lähestyi kylää ja tanskalaiset, jotka olivat juuri saapuneet alueelle, suojautuivat puutarhoihin avaten tulen. Puolitoista joukkuetta tanskalaisia varusteinaan 20 millimetrin tykki ja konekivääri ampuivat ensin varoituslaukauksia, jotka eivät aiheuttaneet haluttua tulosta. Tanskalaiset avasivat tulen kohti hyökkääjiä ja tuhosivat etummaisen panssariauton, jonka kuljettaja sai surmansa. Lyhyen kahakan aikana tanskalaiset tuhosivat vielä kolme panssariautoa ja neljä hyökkääjistä, mutta lopulta saksalaiset piirittivät ja vangitsivat osaston.
Tanskalaisen Søgaardin varuskunnan joukkoja valmistautui siirtymään Vejlen pohjoispuolelle, missä pääosa Jutlandin divisioonasta valmistautui taisteluun maahantunkeutujia vastaan. Matkalla kärkiosasto joutui yhteenottoon Aabenraahan edenneen saksalaisen osaston kanssa. Vaurioitettuaan panssarivaunua kärkiosasto perääntyi Hadersleviin, jossa oli Jutlandin divisioonan 225 miehen varuskunta. Tanskalaiset keskittivät puolustuksensa varuskuntaan ja sinne johtaneelle tielle. Viiden tanskalaisen miehittämä 37 millimetrin tykki ampui lähestyviä panssarivaunuja, jotka vastasivat tuleen. Tykki tuhosi kaksi vaunua, mutta kaksi tykillä olleista sai surmansa ja loput haavoittuivat. Saman aikaisesti avasi tulen tiesulkua varmistaneet kaksi 20 millimetrin tykkiä.


title: Tanskan valtaus

text: Saksalaisten avattua tulen yksi tanskalainen sai surmansa, mutta saksalaisten eteneminen pysähtyi. Kymmenen minuuttia myöhemmin varuskunta sai Kööpenhaminasta määräyksen antautua. Tiesululla olleet tanskalaiset päästivät sen jälkeen saksalaiset Hadersleviin, jonka varuskunta ei ollut saanut tietoa antautumisesta. Tulen avauksessa sai surmansa saksalainen moottoripyörälähetti ja kaksi panssarivaunua vaurioitui. Saksalaisten hyökkäyksessä kuoli kaksi tanskalaista ja kolme siviiliä kuoli jouduttuaan ristituleen. Varuskunta antautui saatuaan tiedon antautumisesta.


title: Tanskan valtaus

text: Länsi-Jyllannin ensimmäinen kahakka tapahtui Tønderin varuskunnan tuhotessa Abildissa 20 millimetrin tykeillään kaksi Saksan 11. motorisoidun rykmentin panssaroitua ajoneuvoa. Saksalaiset pakottivat puolustajan vetäytymään. Saksalaisten eteneminen pysäytettiin Sølstedissa, jossa tanskalaiset tuhosivat yhden panssaroidun ajoneuvon ja vaurioittivat toista. Tanskalaiset vetäytyivät Bredebrohon kolmen Saksan ilmavoimien Henschel Hs 126:n rynnäköityä tanskalaisten asemia vastaan. Varuskunnan loppuosan saavuttua alueelle tanskalaiset saivat tiedon antautumisesta ja laskivat aseensa.


title: Tanskan valtaus

text: Maailman ensimmäinen sotatoimien osana tehty maahanlasku toteutettiin, kun 96 1. laskuvarjorykmentin 4. komppanian laskuvarjojääkäriä hyppäsi yhdeksästä KGzbV 1:n 4. lentueen Junkers Ju 52 -kuljetuskoneesta varmistamaan Falsterin ja Masnedøn välisen Storstrømin sillan. Saksalaiset kohtasivat Masnedøn rannikkolinnakkeella ainoastaan kaksi siviiliä ja yhden upseerin. Hyökkäys avasi tien 198. jalkaväkidivisioonan 305. jalkaväkirykmentin III pataljoonalle, jonka tehtävänä oli edetä Kööpenhaminaan.


title: Tanskan valtaus

text: Laskuvarjorykmentti 1:n 4. komppanian joukkue valtasi kaksi Aalborgin lentokenttää kello 07.00. Sen jälkeen 53 Kuljetuslentorykmentin I lennoston Junkers Ju 52/3m -kuljetuskonetta toimitti Jalkaväkirykmentti 159:n III pataljoonan kenttien suojaksi. Tuntia myöhemmin kentiltä toimitettiin taisteluiden tueksi joukkoja ja materiaalia Fornebuhun Norjaan.


title: Tanskan valtaus

text: Maihinnousuryhmä 7:n alukset kuormattiin Kielissä, missä "Schleswig-Holsteiniin" sekä kahteen kauppalaivaan nousivat 198. divisioonan esikunta ja vahvennettu jalkaväkipataljoona, joiden tehtävänä oli nousta maihin Korsöriin. Lisäksi torpedoveneeseen ja kahteen miinanraivaajaan nousi toinen pataljoona kuljetettavaksi Nyborgiin. Matkalla "Schleswig-Holstein" ajoi karille, ja alus jäi jälkeen. Maihinnousut tapahtuivat ilman vastarintaa ja sillanpäät saatiin nopeasti varmistettua. Korsöriin kuljetettiin päivän kuluessa vahvennettu jalkaväkirykmentti. Joukot marssivat halki Sjællandin kohti Kööpenhaminaa.


title: Tanskan valtaus

text: Maihinnousuryhmä 8:n apumiinalaiva "Hansestadt Danzig" saattajanaan jäänmurtaja "SS Stettin" ja kaksi vartiovenettä kuljetti jalkaväkipataljoonan, jonka tehtävä oli lähinnä poliittinen. Ryhmä nousi maihin kello 04.50 Kööpenhaminan satamassa. Yllätetty Tanskan armeija ei ehtinyt paikalle, ennen kuin saksalaiset olivat jo matkalla Amalienborgin linnaan. Kuninkaanlinnan luona paikalle saapuneet tanskalaiset sotilaat pysäyttivät saksalaisten etenemisen.


title: Tanskan valtaus

text: Maihinnousuryhmä 9, johon kuului yksi kauppalaiva ja joukko pienempiä aluksia, laski kello 06.30 Fynin länsirannikolle Middelfahrtiin jalkaväkipataljoonan, jonka tehtävänä oli estää Vähän-Beltin yli menevän sillan tuhoaminen. Maihinnousuryhmä 10 poikkesi Esbjergissä kello 11.00. Ryhmä koostui miinanraivaajista ja seuraavana aamuna maihinnousuryhmä 11 nousi maihin Tyborössä.


title: Tanskan valtaus

text: Kööpenhaminan yllä kaartelevat saksalaiset pommikoneet saivat Tanskan hallituksen päättämään, että oli järkevintä lopettaa vastarinta ja antautua. Kello 10.00 alkoivat neuvottelut Tanskan asevoimien kotiuttamisesta. Taisteluissa ehti kuolla 16 tanskalaissotilasta ja 203 saksalaista.


title: Tanskan valtaus

text: Tanskan asevoimien maavoimiin kuuluivat:


title: Tanskan valtaus

text: Tanskan merivoimien alukset ja niiden tukena olleet laivaston lentojoukot olivat:


title: Tanskan valtaus

text: Saksan operaatioon liitetyt joukot olivat:


title: Adjule

text: Adjule, tunnetaan myös nimellä Kelb-el-khela, on koiraeläintä muistuttava kryptidi, jonka väitetään elävän Pohjois-Afrikassa, varsinkin Saharassa Mauritaniassa. Adjulen väitetään olevan tuntematon koiraeläin, joka näyttää näyttää koiran ja suden risteymältä. Yksi selitys Adjuleille on eristäytynyt lauma afrikkalaisia villikoiria. Adjulen toinen nimitys "kelb-el-khela" tarkoittaa ”puskakoiraa”. Ehkäpä tunnetuin havainto Adjulesta on Mauritanian rannikkoalueelta vuodelta 1992. Tuolloin Itä-Saharan rannikkoalueilla elävät metsästäjät näkivät villikoiraa muistuttavan eläimen, joka saalisti laumassa. Havainnot saattavat koskea alueella harvinaisia hyeenakoiria.


title: Adjule

text: Afrikkaan sijoittuvassa "Resident Evil 5" -pelissä esiintyy Adjule-niminen hahmo.


title: Mielivaltaisuus

text: Mielivaltaisuudella tarkoitetaan yksilön vapautta valintoihin ja tekoihin täysin omien mielipiteidensä tai mieltymystensä mukaan.


title: Mielivaltaisuus

text: Mielivaltainen päätöksenteko ei välttämättä tarkoita samaa kuin satunnainen valinta. Toisin sanoen, mielivaltainen valintafunktio ei ole välttämättä riippumaton, vaan saattaa riippua joistain lähtöarvoista. Esimerkiksi oppilaat on monesti jaettu opetusryhmiin sukunimensä alkukirjaimen mukaan, joka ei ole satunnainen vaikkakin mielivaltainen ja riippumaton jaottelu, ainakin kun sukunimen tietäminen on epäolennaista.


title: Mielivaltaisuus

text: Mielivaltaisuus, eng. "arbitrary" tulee latinan sanasta "arbitrarius", josta tulee "arbiter", joka tarkoittaa henkilöä jolle on annettu tuomiovalta jonkin asian suhteen.


title: Mielivaltaisuus

text: Mielivaltainen toiminta on keskeinen aihe teleologiaa, tarkoitusoppia. Päämäärättömät toiminnat ovat välttämättä mielivaltaisia. Ilman päämäärää jota saavuttaa ei voi olla myöskään tarkoitusta ja toimintamalleja, joten kaikki päätökset ovat yhtä todennäköisiä. On huomattava, että mielivaltaisia ja satunnaisia toimintoja ei välttämättä pidetä mielivaltaisina, jos ne palvelevat jotakin suurempaa tarkoitusta; esimerkiksi kuri koulussa tai tapahtunut oikeus oikeudenkäynnissä.


title: Mielivaltaisuus

text: Nihilismi on ajatus siitä, että maailmankaikkeudella ei ole päämäärää, joten "kaikki" valinnat ovat mielivaltaisia. Nihilismin mukaan universumilla ei ole arvoa sinänsä ja on itsessään tarkoitukseton. Koska maailmankaikkeus ja kaikki sen osaset eivät sisällä päätavoitteita joista voisi johtaa alatavoitteita, myös ihmiselämä ja kokemukset ovat täysin mielivaltaisia. Ei ole oikeaa tai väärää valintaa, ajatusta tai oppia, ja miten ihminen ikinä valitseekaan, on se aina yhtä tarkoitukseton ja päämäärätön kuin mikä tahansa muukin mahdollinen valinta.


title: Mielivaltaisuus

text: Monet teistiset opit ajattelevat, että "mikään" ei ole mielivaltaista. Kaikella on tarkoitus, koska Jumala loi universumin syystä, josta kaikki muut syyt ovat peräisin. Jopa kaikista satunnaisimmat teot ovat siis Jumalan tarkoittamia. Tämä liittyy läheisesti teleologiseen todistukseen Jumalan olemassaolosta; Jumala on olemassa, koska maailmankaikkeudesta voi löytää tarkoituksia.


title: Mielivaltaisuus

text: Mielivaltaisuus liittyy myös etiikkaan, valinnantekojen filosofiaan. Vaikka jollakulla on päämäärä, hän voi valita yrittävänsä saavuttaa sen mielivaltaisen oloisin teoin. Rationalismi väittää että tietämystä kertyy älyllisen laskelmoinnin ja päättelyn avulla; moni rationalisti soveltaa tätä ajattelua myös moraalin harjoittamiseen. Kaikki päätökset pitäisi tehdä järjellisesti ja loogisesti, ei tuulen tai "fiiliksen" mukaan. Satunnaisuus on sallittua toisinaan pienissä mittakaavoissa, mutta ei yleisesti.


title: Mielivaltaisuus

text: Matematiikan alueella mielivaltainen tarkoittaa normaalisti "mitä tahansa", esimerkiksi mielivaltainen osajoukko tai permutaatio joukosta. Mielivaltaisuus ilmaisee yleistä väitettä - "valitsetpa minkä tahansa vaihtoehdon, väite pitää paikkansa". Esimerkiksi väite "Kertomalla mielivaltaisen kokonaisluvun kahdella tuloksena on parillinen luku".


title: Rakkauskirjeitä Julialle

text: Rakkauskirjeitä Julialle ("Letters to Juliet") on vuonna 2010 ensi-iltansa saanut yhdysvaltalainen romanttinen komediaelokuva, jonka pääosissa näyttelevät Amanda Seyfried, Chris Egan, Vanessa Redgrave, Gael García Bernal ja Franco Nero. Elokuvan on ohjannut Gary Winick. Se julkaistiin Pohjois-Amerikassa ja muissa maissa 14. toukokuuta 2010. Suomessa elokuva sai ensi-iltansa 23. heinäkuuta 2010.


title: Rakkauskirjeitä Julialle

text: Nuori amerikkalainen Sophie työskentelee vapaeehtoisena Veronassa vastaamassa Shakespearen Romeon ja Julian saamiin kirjeiseiin. Hän vastaa 1950-luvulla kirjoitettuun kirjeeseen. Vastauksen saatuaan alkuperäisen kirjeen kirjoittaja Claire matkustaa Italiaan etsimään kadotettua rakastettuaan.


title: Eduardo Coudet

text: Eduardo Germán ”Chacho” Coudet (s. 12. syyskuuta 1974 Buenos Aires, Argentiina) on argentiinalainen jalkapalloilija, pelipaikaltaan keskikenttäpelaaja. Hän edustaa North American Soccer Leaguen Fort Lauderdale Strikersiä.


title: Eduardo Coudet

text: Coudet on pelannut valtaosan urastaan Argentiinassa. Hän debytoi maan korkeimmalla sarjatasolla Primera Divisiónissa 25. lokakuuta 1993 Platensen joukkueessa ottelussa Boca Juniorsia vastaan ja edusti sittemmin muun muassa Rosario Centralia ja River Platea. Centralissa hän saavutti Copa CONMEBOLin ja Riverissä neljästi Primera Divisiónin mestaruuden. Ainoan visiittinsä Eurooppaan Coudet teki syksyllä 2002, jolloin hän pelasi muutaman ottelun espanjalaisessa Celta de Vigossa.


title: Eduardo Coudet

text: Vuosina 2007–2009 Coudet edusti meksikolaisia San Luisia ja Nexacaa. Hän palasi Argentiinaan tammikuussa 2010, mutta siirtyi saman vuoden heinäkuussa Yhdysvaltoihin Major League Soccerin Philadelphia Unioniin koeajan jälkeen.


title: Valentina Evert

text: Valentina Evert (, s. 8. maaliskuuta 1946 Harkova) on Neuvostoliittoa edustanut yleisurheilija, joka kilpaili keihäänheitossa. Hän voitti pronssia Ateenan EM-kisoista 1969 ja Torinon universiadeista 1970. Evert osallistui olympialaisiin kerran, Méxicossa 1968. Tuolloin hän sijoittui neljänneksitoista tuloksella 51,16 metriä.


title: Jānis Doniņš

text: Jānis Doniņš (s. 1946) on Neuvostoliittoa edustanut yleisurheilija, joka kilpaili keihäänheitossa. Hän voitti hopeaa Helsingin EM-kisoissa 1971 tuloksella 85,30 metriä. Doniņš heitti ennätyksensä 89,32 Berkeleyssä vuonna 1971.


title: Vaahteramäen Eemeli (elokuva)

text: Vaahteramäen Eemeli on vuonna 1971 valmistunut Olle Hellbomin ohjaama Astrid Lindgrenin kirjoittamiin Eemeli-kirjoihin perustuva elokuva.


title: Vaahteramäen Eemeli (elokuva)

text: "Video-oppaassa" vuodelta 1994 Olavi Similä sanoo elokuvaa laadukkaaksi ja tasokkaaksi ruotsalaiseksi lastenkulttuuriksi parhaimmillaan. Hän antaa sille neljä tähteä viidestä, mikä vastaa sanallista arviota ”erinomainen”.


title: Bilma (departementti)

text: Bilma on yksi länsiafrikkalaisen Nigerin 36:sta ja Agadezin alueen kolmesta departementista. Sen väkiluku oli vuonna 2001 17 080, joista naisia oli 8 289 ja miehiä 8 791.


title: Bilma (departementti)

text: Departementin pääkaupunki on Bilma, jossa asukkaita oli vuonna 2001 2 752.


title: Bilma (departementti)

text: Departementtiin kuuluvat seuraavat kunnat: Bilma, Dirkou, Djado ja Fachi.


title: Finnish Game Awards

text: Finnish Game Awards on Suomen pelialan järjestämä vuosittainen tapahtuma jossa jaetaan palkinnot vuoden parhaille peleille ja muita tunnustuksia. Tapahtumaa alkoi "Pelit"-lehden 1998 järjestämästä Kyöpelit-gaalasta ja lehti järjesti tapahtuman vuoteen 2007 asti. Vuosina 2008–2013 tapahtumaa järjesti Figma ry ja vuonna 2014 Suomen Pelinkehittäjät ry.


title: Finnish Game Awards

text: Tapahtuma alkoi vuonna 1998 "Pelit"-lehden järjestämästä Kyöpelit-gaalasta. Alkujaan Kyöpelit-gaalassa julkistettiin lehden lukijoiden valitsemat parhaat pelit, mutta vuodesta 2003 lähtien Figma alkoi jakaa tapahtumassa kulta- ja platinapelipalkintonsa sekä julkistaa tilastotietoa pelialan kehittymisestä Suomessa. Vuonna 2006 Figma palkitsi myös vuoden pelikauppiaat. Viimeinen Kyöpelit-gaala järjestettiin 2007, ja se oli samalla "Pelit"-lehden 15-vuotisjuhla.


title: Finnish Game Awards

text: Vuoden 2008 gaalan järjesti Figma, ja samalla tapahtuman nimi muutettiin Figma-gaalaksi. Tapahtumassa alettiin myös jakaa Aapeli-palkintoja, jotka jaetaan vuosittain asiantuntijaraadin valitsemille parhaille peleille, sekä Pelimies-palkintoa, joka annetaan ”pelaamisellaan riemua itselleen ja kanssaihmisilleen tuottaneelle henkilölle”. Vuoden 2009 gaala oli samalla myös Figman 10-vuotisjuhlat, ja siihen osallistuivat myös kaksi muuta pelialan kattojärjestöä, Pelinkehittäjät ry ja Neogames. Vuonna 2009 tapahtumassa alettiin palkita henkilöitä Peliluola-palkinnoilla erityisistä ansioista pelialan kehittämisessä. Vuodesta 2010 tapahtuman nimi muuttui Finnish Game Awards -gaalaksi, ja Yle televisioi tapahtuman TV2:lla. Sittemmin gaala on televisioitu mm. Subilla ja MoonTV:llä.


title: Finnish Game Awards

text: Vuoden Finnish Game Awards -tapahtuman järjesti Suomen Pelinkehittäjät ry ja se oli teemaltaan keskittynyt suomalaisiin pelinkehittäjiin.


title: Finnish Game Awards

text: Vuoden tapahtuma järjestettiin 21.huhtikuuta.


title: Finnish Game Awards

text: Vuoden tapahtuma järjestettiin 27. huhtikuuta.Palkittuja olivat:


title: Finnish Game Awards

text: Palkittuja olivat:


title: Wolfgang Hanisch

text: Wolfgang Hanisch (s. 6. maaliskuuta 1951 Großkorbetha) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti aktiiviurallaan maajoukkuetasolla Itä-Saksaa ja seuratasolla SV Hallea. Hanisch voitti olympialaisissa pronssia Moskovan kisoissa 1980 tuloksella 86,72 metriä. EM-kilpailuista hän voitti kolme mitalia, hopeaa vuonna 1974 sekä pronssia vuosina 1971 ja 1978.


title: The Great American Weed Smoker

text: The Great American Weed Smoker on yhdysvaltalaisen rap-artisti King Gordyn viides studioalbumi. Sen julkaisi 2008 KLP Management.


title: M/S Brilliance of the Seas

text: M/S "Brilliance of the Seas" on Meyer Werftin Saksassa vuonna 2002 Royal Caribbean International -varustamolle valmistama risteilyalus.


title: M/S Brilliance of the Seas

text: Alus tilattiin 9. huhtikuuta 1998 Jos. L. Meyer GmbH & Companylta Papenburgista Saksasta. Sen köli laskettiin 25. kesäkuuta 1998 telakkanumerolla 656 ja alus laskettiin vesille 1. joulukuuta 2001. Alus luovutettiin 5. heinäkuuta 2002 bahamalaiselle Brilliance of The Seas Inc.:lle, joka luovutti aluksen operoitavaksi Royal Caribbean Cruises -varustamolle.


title: M/S Brilliance of the Seas

text: Tämän tyypin alukset ovat sopivat kulkemaan esimerkiksi Panaman kanavassa. Hytit ovat suurimmaksi osaksi ulkohyttejä omilla parvekkeillaan. Lasia on ulkoseinämateriaalina runsaasti. Keskusaula Centrum toimii laivan keskipisteenä. Se on yhdeksän kantta korkea ja monet palvelupisteet sijaitsevat sen lähettyvillä.


title: M/S Brilliance of the Seas

text: Alus aloitti 15. heinäkuuta 2002 ensimmäisen risteilynsä Harwichista Norjaan, josta se jatkoi maailmanympäri.


title: Daniela Jaworska

text: Daniela Jaworska (omaa sukua Tarkowska, s. 4. tammikuuta 1946 Wyborów) on puolalainen entinen yleisurheilija, joka kilpaili keihäänheitossa. Hän edusti seuratasolla Visa Skierniewiceä ja myöhemmin AZS Poznańia. Jaworska voitti kultaa EM-kisoissa 1971 ja universiadeissa 1970. Hän osallistui olympialaisiin kahdesti, vuosina 1968 ja 1972. Jaworska sijoittui Méxicossa 1968 viidenneksi ja Münchenissä 1972 neljänneksitoista.


title: Otto von Sadovszky

text: Otto J. von Sadovszky (1925-2004), oli unkarilais-amerikkalainen antropologi ja kielitieteilijä.


title: Otto von Sadovszky

text: Otto von Sadovszky on antropologian professori California State Universityssä. Hän on tullut tunnetuksi siitä, että hän väittää todistaneensa suomalais-ugrilaisten kielten hantin ja mansin sukulaisiksi 80 prosentille kielistä, joita on käyttänyt 19 intiaaniheimoa Kaliforniassa. Hän todistelee sukulaisuutta 10 000 erilaisella sanallisella ja kieliopillisella piirteellä. Kyseiset intiaanikansat asuivat Kalifornian rannikolla Montereystä Bodega Bayhin ja Sacramentoon ynnä San Joaquinlaaksoon.


title: Cobain’s Diary

text: Cobain's Diary on yhdysvaltalaisen rap-artisti King Gordyn neljäs studioalbumi. Se julkaistiin 2007 Morbid Musicin kautta vinyylilevyllä.


title: Slovenia yleisurheilun Euroopan-mestaruuskilpailuissa

text: Slovenia on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994. Aiemmin sen urheilijat edustivat Jugoslaviaa. Omana joukkueenaan Slovenia on saavuttanut yhteensä viisi mitalia, joista kaksi on kultaa. EM-kisojen mitalitilastossa se on 36. sijalla.


text: Slovenialle Euroopan-mestaruuden ovat voittaneet korkeushyppääjä Britta Bilač Helsingissä 1994 ja 800 metrin juoksija Jolanda Čeplak Münchenissä 2002. Budapestissa 1998 Brigita Bukovec saavutti hopeaa 100 metrin aitajuoksussa, Göteborgissa 2006 Matic Osovnikar pronssia 100 metrin juoksussa ja Amsterdamissa 2016 Robert Renner pronssia seiväshypyssä.


text: Helsingissä 1994 Britta Bilač voitti kultaa korkeushypyssä, ja hänen lisäkseen kahdeksan parhaan joukkoon sijoittui neljänneksi 100 metrin aitajuoksussa sijoittunut Brigita Bukovec. Budapestissa 1998 Bukovec oli Slovenian ainoa mitalisti aitajuoksun hopeallaan, ja pistesijoille ylti kuudenneksi pituushypyssä sijoittunut Gregor Cankar. Münchenissä 2002 Jolanda Čeplak voitti 800 metrin juoksussa kultaa, ja Alenka Bikar sijoittui kahdeksanneksi sekä sadan että 200 metrin juoksussa. Göteborgissa 2006 Matic Osovnikar juoksi 100 metrillä pronssille, ja pistesijoille pääsivät viidenneksi 800 metrin juoksussa sijoittunut Brigita Langerholc ja seitsemänneksi moukarinheitossa päätynyt Primož Kozmus. Barcelonassa 2010 Slovenia jäi ensi kertaa ilman mitaleja. Pistesijoille yltivät kuudenneksi kolmiloikassa sijoittunut Snežana Rodić ja seitsemänneksi keihäänheitossa sijoittunut Martina Ratej. Helsingissä 2012 slovenialaisurheilijat eivät saavuttaneet yhtään pistesijaa. Zürichissä 2014 joukkueen saavutuksena oli neljä pistesijaa. Amsterdamissa 2016 Robert Renner sai seiväshypyssä pronssia ja lisäksi pistesijoille ylti 400 metrin juoksussa viidenneksi sijoittunut Luka Janežic ja keihäänheitossa kuudenneksi sijoittunut Martina Ratej. Berliinissä 2018 pistesijoille yltivät keihäänheitossa neljänneksi sijoittunut Martina Ratej ja 400 metrin juoksussa viidenneksi sijoittunut Luka Janežič.


title: Ameli Koloska

text: Ameli Koloska (o.s. "Isermeyer"; s. 28. syyskuuta 1944 Dessau) on saksalainen entinen yleisurheilija, joka kilpaili keihäänheitossa. Hän edusti seuratasolla Universitätssportclub Mainzia. Koloska voitti Helsingin EM-kisoissa 1971 hopeaa tuloksella 59,40 metriä. Hän osallistui olympialaisiin kahdesti, vuosina 1968 ja 1972. Koloska sijoittui Méxicossa 1968 seitsemänneksi ja Münchenin kisoissa 1972 kahdeksanneksitoista. Hän voitti maansa mestaruuden yhteensä seitsemän kertaa vuosina 1967–1974.


title: Varo narsistia

text: Varo narsistia! on asianajaja Markku Salon kirjoittama vuonna 2009 ilmestynyt kiistelty kirja, jossa hän käsittelee narsistista persoonallisuutta asianajajan näkökulmasta.


title: Varo narsistia

text: Asianajaja Markku Salo on kirjoittanut kirjan "Varo narsistia!" narsistista oikeudenkäynnissä vastapuolena. Narsistille tyypillinen temmellyskenttä on tuomioistuinlaitos ja muut siihen liittyvät viranomaiset kuten poliisi. Teoksen alkuperäinen kustantaja Tammi perui kirjan julkaisemisen oikeudenkäynnin pelossa, ja sen otti julkaisuohjelmaansa WSOY.


title: Varo narsistia

text: Salo analysoi teoksessa narsistihäiriöistä auttaakseen uhreja tämän tunnistamisessa ja käy läpi urallaan kohtaamiaan tapauksia pääosin perheoikeudellisesta näkökulmasta. Sama häiriöinen voi jatkaa piinaamista ja oikeuslaitoksen ajan tuhlaamista vuosia ja aloittaa uusia oikeudenkäyntejä entisen päätyttyä. Salon asiakkaista jotkut ovat joutuneet yli kymmeneen saman henkilön aloittamaan oikeudenkäyntiin.


title: Varo narsistia

text: Markku Salo kirjoitti teoksen omien sanojensa mukaan lähinnä selvittääkseen ajatuksiaan. Pamflettimuoto rajasi kirjoituksen suppeaksi, mutta siitä saamansa palautteen perusteella Salo tunsi puheenaiheen tärkeäksi. Niinpä hän julkaisi vuonna 2011 aiheesta laajemman teoksen "Narsisti parisuhteessa, työpaikalla, naapurina, oikeussalissa" (Minerva Kustannus).


title: Washington Square Park

text: Washington Square Park on puisto Greenwich Villagen kaupunginosassa New Yorkissa.


title: Washington Square Park

text: Vuonna 1827 perustettu julkinen puisto on noin 4 hehtaarin kokoinen. Se on nimetty Yhdysvaltain ensimmäisen presidentin George Washingtonin mukaan. Puistoa hallitsee sen keskellä sijaitseva suuri suihkulähde ja arkkitehti Stanford Whiten suunnittelema ja 1892 valmistunut riemukaari. Viidennen Avenuen ajoneuvoliikenne kulki riemukaaren läpi vuoteen 1971, jolloin puisto uudistettiin.


title: Washington Square Park

text: New Yorkin yliopiston keskuspaikkana toimii Washington Squaren campus.


title: 3D-televisio

text: 3D-televisio pystyy näyttämään stereoskooppista kuvaa, joka luo ihmisen aivoille vaikutelman kolmiulotteisesta kuvasta. 3D-sisältöä televisiot voivat näyttää joko suoraan antenni- tai kaapeliverkosta (mikäli niissä lähetetään 3D-sisältöä), 3D-blu-ray-soittimista tai 3D-näytönohjaimella varustetuista tietokoneista. Yleisimmin 3D-sisältöä toistetaan 3D-blu-ray-levyiltä, joiden katsomiseen tarvitaan yhteensopiva 3D-blu-ray-soitin.


title: 3D-televisio

text: Joissakin 3D-televisiot voivat muuttaa tavanomaisen 2D-lähetyksen keinotekoisesti 3D-kuvaksi. Näin tuotettu 3D-kuva ei vastaa kuitenkaan laadultaan aitoa 3D-sisältöä vaan muistuttaa lähinnä eri syvyystasoille jaettua keinotekoista View Master -kuvaa, ja jotkin kohteet saattavat leijua väärässä kohdassa syvyysavaruutta. Parhaimmillaan keinotekoinen 3D-kuva voi hillitysti toteutettuna kuitenkin olla varsin vaikuttava efekti ja tuo 2D-kuvaan uutta elävyyttä. Uusimmissa malleissa 3D-muunnosalgoritmit ovat selvästi parempia kuin alkuaikoina ja tuottavat esim. lasten piirretyissä kohtuullisen toimivan lopputuloksen.


title: 3D-televisio

text: Suomessa 3D-televisiot tulivat myyntiin kesällä 2010. Aluksi televisiot hyödynsivät aktiivilasitekniikkaa, mutta vuonna 2011 myyntiin tulivat uudempaa passiivilasitekniikkaa käyttävät televisiot, joissa on pyritty pääsemään eroon aktiivilasitekniikan haittapuolista, kuten lasien paristonvaihtotarpeesta ja kuvan himmeydestä, heikosta kontrastista ja välkynnästä. Passiivilaseilla nämä ongelmat on voitu voittaa, mutta hintana on ollut pystyresoluution puolittuminen 1080 juovasta 540:een. Kummallakin tekniikalla on omat vannoutuneet kannattajansa. Useimmat televisiovalmistajat tarjoavatkin tällä hetkellä valikoimissaan kummallakin tekniikalla varustettuja malleja. Tällä hetkellä käytännössä kaikki käytössä olevat tekniikat edellyttävät jonkinlaisten 3D-lasien käyttämistä. Lasiton tekniikka odottaa vielä tulemistaan, vaikka joitakin erityismalleja onkin esitelty käytössä.


title: 3D-televisio

text: Aktiivilasitekniikka on vanhempi ja alkuperäinen 3D-television näyttötekniikka. Tekniikka perustuu kauko-ohjattavilla nestekidesulkimilla varustettujen 3D-aktiivisuljinlasien käyttöön. 3D-kuvaa näyttävä televisio lähettää joko infrapuna- tai radiotaajuista tahdistussignaalia, jonka ohjaamana lasit sulkevat vuoron perään vasenta ja oikeaa linssiä. Samaan aikaan televisio näyttää koko ruudun kokoisen kuvan vuorotellen vasemmalle ja oikealle silmälle. Kuva vaihtuu silmältä toiselle tavallisesti noin 50 Hz:n taajuudella. Etuna tässä tekniikassa on kuvan täyden resoluution (1080p) säilyminen, mikä näkyy terävämpänä kuvana. Haittana on monimutkainen ja kallis tekniikka ja se, että 3D-aktiivilasit tarvitsevat virtaa. Tavallisimmin virrantarve on ratkaistu paristoilla tai ladattavalla akulla.


title: 3D-televisio

text: Eräissä aktiivilasitekniikkaa käyttävissä teräväpiirtotelevisiomalleissa 3D-kuvan pystyresoluutio esitetään kuitenkin puolitettuna (1080p → 540p). Kun Samsung ja LG mainostivat Saksassa 3D-televisioita merkinnällä ”Full HD 3D”, vaikka kyseiset mallit saattoivat esittää 3D-kuvaa vain puolitetulla resoluutiolla, Saksan kuluttajaviranomainen Verbraucherzentrale Bundesverband ryhtyi oikeustoimiin harhaanjohtavan markkinoinnin takia.


title: 3D-televisio

text: Sulkimen takia aktiivilasien kuva välkkyy, vaikka parhaimmissa toteutuksissa kaikki eivät sitä havaitsekaan. Myös lasien sisäpinnasta heijastuva ympäristön hajavalo välkkyy tästä syystä. Migreenikoille tai epileptikolle välkyntä voi kuitenkin aiheuttaa kohtauksen, ja useat muutkin ovat valittaneet päänsärystä kokoillan elokuvan katsomisen jälkeen. Nestekidesuljin ei läpäise kaikkea valoa, vaan se himmentää lävitseen tulevaa valoa silloinkin kun suljin on auki. Lisäksi suljin on kiinni puolet ajasta, joten yhteisvaikutuksena silmään saapuvan valon määrä vähenee tyypillisesti 70–80 %, mikä heikentää kuvan kontrastia merkittävästi. Välkynnän minimoimiseksi ja vähäisen valon läpäisevyyden kompensoimiseksi on aktiivilasitekniikkaa käytettäessä katseluhuone pimennettävä mahdollisimman tarkoin.


title: 3D-televisio

text: Aktiivilasit ovat tekniikan takia kalliimmat kuin passiivilasit. Niiden hinta alkaa noin 40 eurosta ylöspäin.


title: 3D-televisio

text: Passiivilasitekniikka on uudempi 3D-tekniikka, joka tuli markkinoille vuoden 2011 aikana. Alkuvaiheessa tekniikka kärsi suppeammasta katselukulmasta kuin aktiivitekniikka. Kuvassa saattoi näkyä myös polarisaation ja puolittuneen pystyresoluution aiheuttamia vaakasuuntaisia tummia juovia, mutta nämä ongelmat on pääosin ratkaistu jo vuoden 2012 malleissa.


title: 3D-televisio

text: Tekniikka perustuu polarisaation käyttöön. Passiivilasitekniikassa TV-näytön edessä on polarisoiva kalvo, joka näyttää vierekkäisten vaakarivin pikselit eri tavoin polarisoituna. Laseissa on vastaavasti eri tavoin polarisoidut linssit vasemmalle ja oikealle silmälle. Joka toinen vaakarivi näyttää vasemmanpuoleista kuvaa, joka toinen oikeanpuoleista kuvaa. Kumpikin kuva näkyy yhtä aikaa kummallekin silmälle eikä kuva välky. Polarisointi voidaan tehdä joko lineaarisena polarisaationa (vaaka- ja pystysuunta) tai kierteispolarisaationa (myötäpäivään ja vastapäivään). 3D-televisioissa käytetään kierteispolarisaatiota, sillä se sallii pään kallistamisen ilman että 3D-efekti häviää.


title: 3D-televisio

text: Passiivipaneelissa voidaan käyttää suurempia päivitystaajuuksia 3D-tilassa kuin aktiivipaneelissa, sillä lasien nestekidesulkimien hitaus ei rajoita päivitystaajuutta. Haittapuolena passiivitekniikassa on se, että kuvan pystysuuntainen resoluutio puolittuu (1080p → 540p), sillä joka toinen pikselirivi näyttää vasenta kuvaa ja joka toinen oikeaa. Vaakasuuntainen teräväpiirtotarkkuus ei kuitenkaan muutu miksikään, joten kuva on vaakasuunnassa täyttä teräväpiirtoa (mikäli lähdemateriaali on sellaista). Näin ollen lopputuloksesta ei käytännössä useinkaan huomaa, että pystytarkkuus on puolittunut. Tarkkuuden puolittumista kompensoi kirkkaampi kuva, jonka ansiosta kontrasti on parempi, ja siksi kuva näyttää käytännössä yhtä terävältä kuin aktiivitekniikassa.


title: 3D-televisio

text: Passiivitekniikan etuna on kuvan suurempi kirkkaus ja lasien edullisuus ja keveys; tosin uusimmat aktiivilasitkin ovat nykyisin jo varsin kevyitä. Silti on aina mahdollista tehdä kevyemmät passiivilasit kuin aktiivilasit. Passiivilaseja on saatavana myös silmälasien päälle laitettavina klipseinä, kuten tavallisia aurinkolasejakin, mikä on etenkin silmälasien käyttäjille merkittävä etu. Passiivilasien hinta alkaa noin 10 eurosta ylöspäin.


title: 3D-televisio

text: ColorCode 3D on 2000-luvulla kehitetty vastaväreihin perustuva 3D-tekniikka. Siinä kuvaa katsotaan vasemmalla silmällä olevan keltaoranssin (amber) ja oikealla olevan sinisen linssin läpi.Tämäkin on siis tavallaan tietynlainen passiivilasitekniikka, mutta etuna on se, että 3D kuvaa voi katsoa mistä tahansa televisiosta. Vasen silmä vastaanottaa väri-informaation ja oikea silmä mustavalkoisen syvyysinformaation sinisen filtterin läpi. Aivot yhdistävät kuvat kolmiulotteiseksi kuvaksi. Sininen filtteri päästää läpi valoa, jonka aallonpituus on noin 450 nm ja keltaoranssi yli 500 nm:n aallonpituudet, ja siksi kuvassa näkyy laaja värikirjo.


title: 3D-televisio

text: Ilman laseja näkyy värillinen 2D-kuva, jossa ääriviivoissa on vaaleansinistä ja keltaista. Vuoden 2011 alussa suomalainen 3D-TV-kanava käytti tätä tekniikkaa antenniverkon testilähetyksissä.


title: 3D-televisio

text: Anaglyfinen 3D-menetelmä perustuu värisuodatukseen. Anaglyfiset 3D-lasit ovat yleensä joko puna-viher- tai sini-puna-väriset. Väriavaruus jää kuitenkin vaillinaiseksi, ja se on voimakkaasti sävyttynyt. Näin koodattua 3D-sisältöä voidaan kuitenkin näyttää millä tahansa ruudulla tai valkokankaalla.


title: 3D-televisio

text: Yleensä anaglyfistä 3D-tekniikkaa on käytetty huvipuistojen ja tivolien 3D-elokuvissa: lasit ovat olleet halpoja tai jopa kertakäyttöisiä pahvilaseja, joissa on värilliset muovikalvo- tai sellofaanilinssit.


title: 3D-televisio

text: Vuoden 2008 elokuva "Matka maan keskipisteeseen" julkaistiin DVD:llä myös anaglyfisenä 3D-versiona, ja pakkaus sisälsi muutamat sini-puna-väriset lasit.


title: 3D-televisio

text: Tämä autostereoskopinen tekniikka ei vaadi 3D-lasien käyttämistä lainkaan, vaan 3D-kuva muodostuu automaattisesti katsojan eteen. Autostereoskopia voidaan aikaansaada joko linssitekniikalla tai parallaksisuotimella. Näiden tekniikoiden ongelmana on se, että kolmiulotteinen kuva voidaan aikaansaada vain joko yhteen ainoaan pisteeseen tai useampaan erilliseen pisteeseen, mutta näiden kohtien välillä 3D-efektiä ei synny. Ongelmaa on pyritty kiertämään käyttämällä kameratekniikkaa, joka seuraa katsojan silmiä ja säätää linssistöä tai suodinta. Tällä hetkellä kaupalliset sovellukset ovat rajoittuneet kuitenkin lähinnä kädessä pidettäviin pelikonsoleihin ja muihin vastaaviin pieninäyttöisiin erikoislaitteisiin. Suuremman mittakaavan näytöt odottavat vielä tekniikan kehittymistä ennen kaupallistamistaan.


title: Kroatia yleisurheilun Euroopan-mestaruuskilpailuissa

text: Kroatia on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994. Aiemmin sen urheilijat edustivat Jugoslaviaa. Omana joukkueenaan Kroatia on saavuttanut kymmenen mitalia, joista kuusi on kultaa. EM-kisojen mitalitilastossa se on 27. sijalla. Vuoden 1990 EM-kilpailut käytiin silloin Jugoslaviaan mutta nykyisin Kroatiaan kuuluvassa Splitin kaupungissa.


text: Kroatialle Euroopan-mestaruuksia ovat voittaneet kiekonheittäjä Sandra Perković viidesti (vuosina 2010, 2012, 2014, 2016 ja 2018) ja korkeushyppääjä Blanka Vlašić kerran (vuonna 2010). EM-mitalille ovat edellisten lisäksi yltäneet 1 500 metrin juoksija Branko Zorko Helsingissä 1994, pituushyppääjä Siniša Ergotić Münchenissä 2002, korkeushyppääjä Ana Šimić Zürichissä 2014 ja keihäänheittäjä Sara Kolak Amsterdamissa 2016.


text: Helsingissä 1994 pronssia 1 500 metrin juoksussa saavuttanut Branko Zorko oli kisoissa ainoa kahdeksan parhaan joukkoon yltänyt kroatialainen. Budapestissa 1998 yksikään kroatialainen ei päässyt pistesijoille. Münchenissä 2002 Siniša Ergotić saavutti hopeaa pituushypyssä ja Blanka Vlašić sijoittui viidenneksi korkeushypyssä. Göteborgissa 2006 neljänneksi korkeushypyssä sijoittunut Vlašić oli ainoa pistesijoille yltänyt kroatialainen. Barcelonassa 2010 kultaa voittaneiden Vlašićin ja kiekonheittäjä Sandra Perkovićin lisäksi kahdeksan parhaan joukkoon pääsi vain kuulantyönnössä viidenneksi sijoittunut Nedžad Mulabegović. Helsingissä 2012 Sandra Perković voitti toistamiseen kultaa ja oli ainoa kahdeksan parhaan joukkoon yltänyt kroatialainen. Zürichissä 2014 Perković voitti kolmannen kultamitalinsa ja Ana Šimić saavutti korkeushypyssä pronssia, ja pistesijalle neljänneksi ylsivät Stipe Žunić kuulantyönnössä ja Lisa Nemec maratonilla. Amsterdamissa 2016 Perković voitti neljännen kultamitalinsa ja Sara Nolak saavutti keihäänheitossa pronssia, ja lisäksi seitsemänneksi sijoittui seiväshyppääjä Ivan Horvat. Berliinissä 2018 Perković voitti viidennen kultamitalinsa ja lisäksi seitsemänneksi sijoittui kuulantyöntäjä Stipe Žunić.


title: Terje Thorslund

text: Fred Terje Thorslund (s. 15. maaliskuuta 1945 Tukholma, Ruotsi) on norjalainen entinen yleisurheilija, joka kilpaili keihäänheitossa. Hän edusti seuratasolla Nittedal Idrettslagia. Thorslund voitti pronssia Rooman EM-kisoissa 1974 tuloksella 83,68 metriä. Hän osallistui olympialaisiin kerran, Montrealissa 1976. Tuolloin Thorslund sijoittui kymmenenneksi tuloksella 78,24.


title: Albert Vandal

text: Louis Jules Albert Vandal (7. heinäkuuta 1853 Pariisi - 30. elokuuta 1910 Pariisi), oli ranskalainen kreivi ja historioitsija, École des sciences politiquesin professori 1906.


title: Albert Vandal

text: Vandal tuli tunnetuksi vuonna 1876 julkaistun matkailukirjan takia Ruotsiin ja Norjaan ("En karriole à travers la Suède et la Norvège") ja kirjoitti tämän jälkeen historiallisia teoksia. Häntä pidetään tässä suhteessa Alexis de Tocquevillen, Hippolyte Tainen ja Georges Sorelin seuraajana. Hänen ainevalintansa olivat patriootisia, muun muassa Ranskan suhteita Venäjään käsitteleviä. Myöhemmin Vandal tutki varsinkin Napoleonia. Vuonna 1897 hän tuli Ranskan akatemian jäsen.


title: Van Dyke and Harper Music

text: Van Dyke and Harper Music on yhdysvaltalaisen rap-artisti King Gordyn kolmas studioalbumi, joka julkaistiin 1. elokuuta 2007.


title: Nataša Urbančič

text: Nataša Urbančič (omaa sukua Bezjak, 25. marraskuuta 1945 Celje – kesäkuu 2011) oli slovenialainen silloista Jugoslaviaa edustanut yleisurheilija, joka kilpaili keihäänheitossa. Hän edusti seuratasolla AD Kladivaria. Urbančič voitti pronssia Rooman EM-kisoista 1974 tuloksella 61,66 metriä. Hän osallistui olympialaisiin vuosina 1968 ja 1972. Urbančič sijoittui Méxicon kisoissa 1968 kuudenneksi ja Münchenissä 1972 viidenneksi. Hänet valittiin Slovenian vuoden naisurheilijaksi vuosina 1970–1974.


title: King of Horrorcore

text: King of Horrorcore on yhdysvaltalaisen rap-artisti King Gordyn toinen studioalbumi. Sen julkaisi 2006 KLP Entertainment.


title: Michael Wessing

text: Michael Thomas Maria Wessing (s. 29. elokuuta 1952 Recklinghausen) on saksalainen entinen yleisurheilija, joka kilpaili keihäänheitossa. Hän edusti seuratasolla TV Wattenscheidia. Wessing voitti kultaa Prahan EM-kisoista 1978 tuloksella 89,12 metriä. Hän voitti maansa mestaruuskilpailuista kuusi mitalia, kultaa vuosina 1975–1980 ja hopeaa vuonna 1974. Wessing osallistui olympialaisiin kerran, Montrealissa 1976. Tuolloin hän sijoittui yhdeksänneksi tuloksella 79,06.


title: Rob Thomas

text: Robert Kelly "Rob" Thomas (s. 14. helmikuuta 1972) on yhdysvaltalainen laulaja-lauluntekijä. Hän on lauluntekijä ja laulaja yhtyeessä Matchbox Twenty. Thomas tekee uraa myös sooloartistina. Hän sai kolme Grammy-palkintoa hänen ja Carlos Santanan vuonna 1999 julkaistusta yhteisestä hitistä "Smooth", joka on myynyt platinaa.


title: The Entity

text: The Entity on yhdysvaltalaisen rap-artisti King Gordyn esikoisalbumi. Sen julkaisi 24. kesäkuuta 2003 Web Entertainment. Levyllä vierailevat muun muassa Obie Trice, Bizarre sekä Fat Killahz.


title: Susanne Wigene

text: Susanne Wigene (s. 12. helmikuuta 1978 Haugesund, Norja) on norjalainen keskimatkan- ja kestävyysjuoksija.


title: Susanne Wigene

text: Hän sai Göteborgin EM-kilpailuissa 2006 hopeaa 10 000 metrillä ennätyksellään 30.32,36 ja oli 5 000 metrillä seitsemäs. Helsingin MM-kilpailuissa 2005 hän oli 5 000 metrillä kolmastoista.


title: Primitiivinen kulttuuri

text: Primitiivinen kulttuuri (varhaiskantainen kulttuuri) eli alkukulttuuri tarkoittaa vanhoissa kulttuuriantropologian teksteissä kulttuuria josta puuttuvat nykyaikaisuuden ja taloudellisen kehityksen merkit. Tämän mukaan tyypillinen primitiivinen kulttuuri on metsästäjä-keräilijöiden liikkuva nomadimainen ryhmä-elämänmuoto, jossa ihmiset asuvat tilapäisissä majoissa tai teltoissa ja liikkuvat riistan ja muiden luonnon antimien perässä. Näitä olivat muun muassa Australian aboriginaalit. Tällöin primitiivisyyden kriteerinä pidetään ruuanhankintatapaa. Primitiivisenä pidetään myös liikkuvaa maan- tai puutarhaviljelyä. Edward Burnett Tylorin mukaan primitiivistä kulttuuria luonnehtii animismi, usko henkiin. Eri primitiiviset kulttuurit eroavat toisistaan huomattavastikin.


title: Primitiivinen kulttuuri

text: Kaikki ihmiskulttuuri on alun perin primitiivistä. Primitiivisiin kulttuureihin on suhteuduttu monin tavoin. Alun perin tieteellisesti rasistiset antropologit leimasivat primitiiviset kulttuurit kehittymättömien tai (uskontopiireissä) rappeutuneiden ihmisten luomiksi, jotka tulisivat häviämään korkeakulttuurin eli sivilisaation tieltä. Tämän vuoksi itse sana primitiivi on virheellisesti omaksuttu tarkoittamaan jotain "alkukantaisen huonoa".


title: Primitiivinen kulttuuri

text: Primitiivisyyttä on tutkittu poliittis-filosofisesti yhteiskunnan mallina pääasiassa sivilisaatiokritiikin kautta. Anarkoprimitivismi yhdistää alkukulttuurin anarkismiin.


title: Nikolai Grebnev

text: Nikolai Grebnev (, s. 11. syyskuuta 1948) on Neuvostoliittoa edustanut yleisurheilija, joka kilpaili keihäänheitossa. Hän voitti hopeaa Prahan EM-kisoissa 1978 tuloksella 87,82 metriä. Grebnev heitti ennätyksensä 89,82 Dortmundissa vuonna 1978.


title: Ute Hommola

text: Ute Hommola (s. 20. tammikuuta 1952 Weißenborn) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti maajoukkuetasolla Itä-Saksaa ja seuratasolla chemnitzilästä SC Karl-Marx-Stadtia. Hommola voitti pronssia Moskovan olympialaisissa 1980 ja Prahan EM-kisoista 1978.


title: Sofía Sakoráfa

text: Sofía Sakoráfa (; s. 29. huhtikuuta 1957 Tríkala) on kreikkalainen poliitikko ja entinen yleisurheilija, joka kilpaili keihäänheitossa. Hän edusti seuratasolla GS Trikálonia. Sakoráfa voitti pronssia Ateenan EM-kisoissa 1982 tuloksella 67,04 metriä. Hän voitti Välimeren kisoissa kaksi mitalia, kultaa vuonna 1979 ja pronssia vuonna 1987. Sakoráfan ennätys 74,20 oli maailmanennätys vuosina 1982 – 1983.


title: Sofía Sakoráfa

text: Sakoráfa osallistui olympialaisiin vuosina 1976 ja 1980, mutta ei läpäissyt karsintaa kummallakaan kerralla. Hän yritti tehdä paluun kisoihin Palestiinan edustajana vuonna 2004, mutta kansainvälinen olympiakomitea kielsi hänen osallistumisensa. Sakorafa oli heittänyt aiemmin samana kesänä 47,23 metriä.


title: Sofía Sakoráfa

text: Urheilu-uransa jälkeen Sakoráfa on ollut mukana politiikassa. Hänet valittiin Euroopan parlamenttiin vuoden 2014 vaaleissa.


title: Eemelin uudet metkut (elokuva)

text: Eemelin uudet metkut ("Nya hyss av Emil i Lönneberga") on vuonna 1972 ensi-iltansa saanut Olle Hellbomin ohjaama komediaelokuva, joka perustuu Astrid Lindgrenin Eemeli-kirjoihin.


title: Eemelin uudet metkut (elokuva)

text: "Video-oppaassa" vuodelta 1994 Esko Rautakorpi pitää tätä toista Eemeli-elokuvaa hieman ensimmäistä hajanaisempana ja antaa sille kolme tähteä viidestä, mikä vastaa sanallista arviota ”hyvä”.


title: Eemeli ja possuressu

text: Eemeli ja possuressu eli Vaahteramäen Eemelin metkut ("Emil och griseknoen") on Olle Hellbomin ohjaama ruotsalainen lastenelokuva vuodelta 1973. Se perustuu Astrid Lindgrenin Eemeli-kirjoihin.


title: Eemeli ja possuressu

text: "Video-oppaassa" vuodelta 1994 sanoo elokuvan saavan katsojan väistämättä hyvälle tuulelle ja antaa sille kolme tähteä viidestä, mikä vastaa sanallista arviota ”hyvä”.


title: Oliver Turvey

text: Oliver Jonathan Turvey (s. 1. huhtikuuta 1987 Penrith, Cumbria, Englanti, Yhdistynyt kuningaskunta) on brittiläinen rata-autoilija.


title: Oliver Turvey

text: Turvey kilpailee kaudella 2018 Formula E -sähköautosarjassa.


title: Oliver Turvey

text: Turvey on kilpaillut Formula BMW -sarjassa vuosina 2004–2006, Italian Formula Renault ja Eurocup Formula Renault -sarjoissa vuonna 2007, Britannian F3- ja FR 3.5 -sarjoissa vuonna 2008. Hän on voittanut McLaren Autosport Award -palkinnon vuonna 2006 ja Cambridge Full Blue -palkinnon vuonna 2008.


title: Oliver Turvey

text: Turvey kilpaili Aasian GP2 -sarjassa kaudella 2009–2010 voittaen yhden kilpailun. Vuosina 2010–2011 Turvey kilpaili GP2-sarjassa. Kaudella 2010 hän ajoi viidenneksi molemmissa Espanjan kilpailuissa. Saksan sprinttikilpailuun Turvey lähti paalupaikalta. Kilpailussa hän ajoi toiseksi. Turvey ajoi toiseksi myös Saksan ja Abu Dhabin kilpailuissa. Hän keräsi yhteensä 48 pistettä sijoittuen sarjan kuudenneksi. Vuonna 2011 Turvey kilpaili vain kaksi kilpailua GP2-sarjassa saavuttamatta pisteitä.